PATVIRTINTA

Kėdainių šviesiosios gimnazijos

direktoriaus 2022 m. rugpjūčio 31 d.

įsakymu Nr.V1- 65

**KĖDAINIŲ ŠVIESIOSIOS GIMNAZIJOS 2022**–**2023 MOKSLO METŲ**

**PAGRINDINIO (ANTROSIOS DALIES) IR VIDURINIO UGDYMO PROGRAMŲ UGDYMO PLANAS**

**I SKYRIUS**

**BENDROSIOS NUOSTATOS**

1. Gimnazijos 2022–2023 mokslo metų ugdymo planas (toliau – Ugdymo planas) reglamentuoja pagrindinio (antrosios dalies), vidurinio ugdymo ir neformaliojo švietimo programų (toliau – Ugdymo programos) įgyvendinimą Kėdainių šviesiojoje gimnazijoje (toliau – Gimnazija) 2022–2023 mokslo metais.

2. Gimnazijos ugdymo plano tikslas – apibrėžti pagrindinio, vidurinio ir neformaliojo vaikų švietimo programų įgyvendinimo reikalavimus, susitarimus ugdymo turiniui formuoti ir ugdymo procesui organizuoti, sudarant lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.

3. Ugdymo plano uždaviniai:

3.1. aprašyti Gimnazijoje vykdomų programų įgyvendinimą, numatant ugdymo turinio formavimo, ugdymo proceso organizavimo, atliepiančio mokinių ugdymosi poreikius ir sudarančio sąlygas kiekvieno mokinio individualios pažangos augimui, ypatumus;

3.2. nustatyti pamokų skaičių, skirtą dalykų programoms įgyvendinti, mokantis pagal pagrindinio (antrosios dalies) ir vidurinio ugdymo programas;

3.3. numatyti neformaliojo vaikų švietimo, tenkinančio mokinių saviraiškos poreikius, organizavimo kryptis ir nustatyti neformaliajam vaikų švietimui skirtas valandas;

3.4. aptarti ugdymo proceso dalyvių kuriamos sąveikos konstravimą, siekiant personalizuoto ir savivaldaus mokymosi, tobulinant mokinių mokėjimo mokytis kompetenciją.

4. Gimnazijos ugdymo turinys formuojamas pagal gimnazijos veiklos tikslus, konkrečius mokinių ugdymo(si) poreikius ir įgyvendinamas vadovaujantis 2021–2022 ir 2022–2023 mokslo metų pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2021 m. gegužės 3 d. įsakymu Nr. V-688 „Dėl 2021–2022 ir 2022–2023 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta 2011 m. rugpjūčio 10 d. įsakymu Nr. V-773 (Lietuvos Respublikos sveikatos apsaugos ministro 2017 m. kovo 13 d. įsakymo Nr. V-284 redakcija), Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – Pagrindinio ugdymo bendrosios programos), Vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – Vidurinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), kitais teisės aktais.

5. Ugdymo plane vartojamos sąvokos ir terminai:

**Dalyko modulis** – apibrėžta, savarankiška ir kryptinga ugdymo programos dalis.

**Kontrolinis darbas** – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.

**Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.

**Gimnazijos ugdymo planas** – gimnazijoje vykdomų ugdymo programų įgyvendinimo aprašas, parengtas vadovaujantis Bendraisiais ugdymo planais.

**Mokinio individualus ugdymo planas** – tai kartu su mokiniu sudaromas jo gebėjimams ir mokymosi poreikiams pritaikytas ugdymosi planas, padedantis mokiniui pasiekti aukštesnių ugdymo rezultatų, prisiimti asmeninę atsakomybę už mokymąsi, įgyti atitinkamų kompetencijų, išsikelti įgyvendinamus tikslus ir jų siekti.

**Pamoka** – pagrindinė nustatytos trukmės nepertraukiamo mokymosi organizavimo forma.

**Nuotolinis mokymas(is)** – mokymas, kai mokantysis (ar mokomąją medžiagą pateikiantysis) yra kitoje vietoje nei ją gaunantis besimokantysis.

**STEAM (Science, Technology, Engineering, Arts, Maths) –** į gamtos mokslų, technologijų, inžinerijos, menų ir matematikos integraciją orientuotas mokymas(is).

Kitos Ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

6. Ugdymo planas rengiamas vieniems mokslo metams. Gimnazija ugdymo organizavimo sprendimų kasmet neatnaujina, jei jie atitinka Gimnazijos išsikeltus ugdymo tikslus, bendrąjį ugdymą reglamentuojančius teisės aktus, Bendrųjų ugdymo planų nuostatas.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

7. Mokslo metų pradžia – 2022 metų rugsėjo 1 d., pabaiga – kitų metų rugpjūčio 31 d. Mokslo metus sudaro ugdymo procesas ir laikas, skirtas mokinių poilsiui – atostogoms. Mokiniams skiriamos rudens, žiemos (Kalėdų), žiemos, pavasario (Velykų) ir vasaros atostogos.

8. Ugdymo organizavimas 2022–2023 mokslo metais:

8.1. ugdymo procesas pradedamas rugsėjo 1 d., baigiamas (žr. 1 lentelę):

1 lentelė

|  |  |  |
| --- | --- | --- |
| Klasė | Ugdymo proceso pabaiga | Ugdymo proceso trukmė savaitėmis (dienomis) |
| I klasė | 2023-06-22 | 37 (185) |
| II klasė | 2023-06-22 | 37 (185) |
| III klasė | 2023-06-15 | 36 (180) |
| IV klasė | 2023-06-01 | 34 (170) |

8.2. vasaros atostogos skiriamos pasibaigus ugdymo procesui. Atostogų pradžią I–III klasių mokiniams nustato Gimnazijos direktorius, suderinęs su Gimnazijos taryba ir Kėdainių rajono savivaldybės administracijos švietimo skyriaus vedėju. Vasaros atostogos IV klasių mokiniams skiriamos pasibaigus brandos egzaminų sesijai ir baigiasi 2023 m. rugpjūčio 31 d. (žr. 2 lentelę):

2 lentelė

|  |  |
| --- | --- |
| Rudens atostogos | 2022 m. spalio 31 d. – lapkričio 4 d. |
| Žiemos (Kalėdų) atostogos | 2022 m. gruodžio 27 d. – 2023 m. sausio 6 d. |
| Žiemos atostogos | 2023 m. vasario 13 d. – vasario 17 d. |
| Pavasario (Velykų) atostogos | 2023 m. balandžio 11 d. – balandžio 14 d. |
| Vasaros atostogos (I–II kl. mokiniams) | 2023 birželio 23 d. – rugpjūčio 31 d. |
| Vasaros atostogos (III kl. mokiniams) | 2023 birželio 16 d. – rugpjūčio 31 d. |
| Vasaros atostogos (IV kl. mokiniams) | Skiriamos pasibaigus švietimo, mokslo ir sporto ministro nustatytai brandos egzaminų sesijai. Jos trunka iki 2023 m. rugpjūčio 31 d. |

8.3. jeigu IV klasės mokinys laiko pasirinktą brandos egzaminą ar įskaitą pavasario (Velykų) atostogų metu, atostogų diena, per kurią jis laiko egzaminą ar įskaitą, nukeliama į artimiausią darbo dieną po atostogų. Jeigu IV klasės mokinys laiko pasirinktą brandos egzaminą ugdymo proceso metu, jo pageidavimu gali būti suteikiama laisva diena prieš brandos egzaminą. Ši diena įskaičiuojama į ugdymo dienų skaičių.

8.4. Gimnazija gali sutrumpinti mokslo metus, jei vyksta bendruomenei svarbūs renginiai šeštadienį arba valstybinių švenčių dieną.

9. Gimnazija dirba 5 dienas per savaitę.

10. Ugdymo procesas skirstomas pusmečiais (mokytojų tarybos posėdžio 2022-06-23 protokolinis nutarimas (protokolas Nr.V4-7). Pusmečių datos:

pirmasis pusmetis:

I–III klasių mokiniams – rugsėjo 1 d. – sausio 27 d.,

IV klasių mokiniams – rugsėjo 1 d. – sausio 20 d.,

antrasis pusmetis:

I–II klasių mokiniams – sausio 30 d. – birželio 22 d.,

III klasių mokiniams – sausio 30 d. – birželio 15 d.,

IV klasių mokiniams – sausio 23 d. – birželio 1 d.

11. Gimnazijos direktorius iškilus situacijai, keliančiai pavojų mokinių sveikatai ar gyvybei, ar paskelbus ekstremalią padėtį, karantiną, priima sprendimus dėl ugdymo proceso organizavimo būdo.

Ugdymo organizavimo tvarka, esant ypatingoms aplinkybėms ar esant aplinkybėms Gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu, pateikiama 1 priede. Apie priimtus sprendimus informuoja Kėdainių rajono savivaldybės administracijos švietimo skyriaus vedėją.

**ANTRASIS SKIRSNIS**

**GIMNAZIJOS UGDYMO PLANO RENGIMAS**

12. Ugdymo plane, atsižvelgiant į Gimnazijos kontekstą, pateikiami konkretūs ugdymo proceso organizavimo sprendimai pagrindinio (antrosios dalies) ir vidurinio ugdymo bendrosioms programoms įgyvendinti.

13. Ugdymo plano projektą, vadovaudamasi demokratiškumo, subsidiarumo, prieinamumo, bendradarbiavimo principais, parengė Gimnazijos direktoriaus 2022 m. balandžio 12 d. įsakymu Nr.V1-29 patvirtinta darbo grupė, kurią sudarė Gimnazijos vadovai, mokytojai, tėvai ir mokiniai. Darbo grupė susitarė dėl Ugdymo plano formos ir struktūros.

14. Gimnazija, formuodama ugdymo turinį ir rengdama Ugdymo planą, vadovavosi bendrosiose programose apibrėžtais mokinių pasiekimais, bendraisiais ugdymo planais ir Gimnazijoje priimtais susitarimais, rėmėsi švietimo stebėsenos, mokinių pasiekimų ir pažangos vertinimo ugdymo procese informacija, brandos egzaminų rezultatais, mokinių pasiekimų tyrimų rezultatais, Gimnazijos veiklos įsivertinimo duomenimis, bendruomenės įžvalgomis, atsižvelgdama į skirtas mokymo lėšas. Formuojant Gimnazijos ugdymo turinį siekiama:

14.1. pritaikyti ugdymo turinį (dalykų turinio, mokymo, mokymosi, vertinimo būdų aspektais) individualiems mokinių poreikiams;

14.2. teikti kvalifikuotą pedagoginę pagalbą mokiniams, turintiems mokymosi sunkumų, gabiems mokiniams;

14.3. stiprinti Į STEAM orientuotą ugdymą(si).

15. Rengdama Ugdymo planą Gimnazijos bendruomenė, atsižvelgė į Bendrųjų ugdymo planų rekomendacijas, priėmė aktualius sprendimus mokytojų tarybos posėdyje (2022 m. birželio mėn. 23 d., protokolo Nr. V4-7), metodinėje taryboje (2022 m. birželio mėn. 15 d., protokolo Nr. V17-6), gimnazijos taryboje (2022 m. birželio mėn. 23 d., protokolo Nr.V3-3) dėl:

15.1. konkrečios klasės mokomųjų dalykų ir jiems skiriamų pamokų skaičiaus (2 priedas);

15.2. ugdymo proceso organizavimo formų:

15.2.1. pagrindinė ugdymo organizavimo forma – pamoka. Pamokos trukmė – 45 min.

Pamokų laikas (žr. 3 lentelę):

3 lentelė

|  |  |  |  |  |  |  |
| --- | --- | --- | --- | --- | --- | --- |
| **Visos savaitės dienomis** | | | **Ketvirtadieniais** | | | |
|  | **Prasideda** | **Baigiasi** |  | | **Prasideda** | **Baigiasi** |
| 1 pamoka | 8.00 | 8.45 | 1 pamoka | | 8.00 | 8.45 |
| 2 pamoka | 8.55 | 9.40 | 2 pamoka | | 8.55 | 9.40 |
| 3 pamoka | 9.50 | 10.35 | 3 pamoka | | 9.50 | 10.35 |
| 4 pamoka | 10.45 | 11.30 | 4 pamoka | | 10.45 | 11.30 |
| Pietų pertrauka | 11.30 | 12.30 | Pietų pertrauka | I–II kl. | 11.30 | 12.00 |
| III–IV kl. | 12.00 | 12.30 |
| **Klasės valandėlė** | III–IV kl. | 11.30 | 12.00 |
| I–II kl. | 12.00 | 12.30 |
| 5 pamoka | 12.35 | 13.20 | 5 pamoka | | 12.35 | 13.20 |
| 6 pamoka | 13.30 | 14.15 | 6 pamoka | | 13.30 | 14.15 |
| 7 pamoka | 14.25 | 15.10 | 7 pamoka | | 14.25 | 15.10 |
| 8 pamoka | 15.20 | 16.05 | 8 pamoka | | 15.20 | 16.05 |

15.2.2. ugdymo procesą organizuojant kitomis formomis (pvz., projekto, seminaro, debatų, kūrybinio darbo, integruotos veiklos ir kt.) nepertraukiamas mokymosi laikas koreguojamas, tačiau nepertraukiama mokymosi trukmė ne ilgesnė kaip 90 min. Nepertraukiamas ugdymo(si) proceso laikas nustatomas vadovaujantis higienos normomis;

15.2.3. ugdymo procesą organizuojant kitomis ugdymo organizavimo formomis (pvz., integruotos veiklos, projekto, kūrybinių dirbtuvių, patyriminio mokymosi, eksperimentinės veiklos ir kt.), derinant Bendrosios programos ugdymo dalykų ir neformaliojo vaikų švietimo programų turinį:

15.2.3.1. ugdymo procesas skirstomas į įvairios nepertraukiamos trukmės ugdymo periodus;

15.2.3.2. ugdymą organizuojant tiek pamoka, tiek kitomis mokymo organizavimo formomis realizuojamas dalykų programų ir integruoto ugdymo turinio įgyvendinimas;

15.2.3.3. ugdymo procesas organizuojamas ne tik Gimnazijoje, bet ir už jos ribų (pvz., muziejuose, parodose, gamtinėje aplinkoje, tėvų darbovietėse, socialinių partnerių ugdymuisi tinkamose erdvėse, universitetuose, mokslo įstaigose bei jų laboratorijose ir kt.);

15.2.3.4. mokinių ugdymosi turinį sudaro Gimnazijoje ir už jos ribų vykdoma pažintinė, kultūrinė, sportinė, socialinė, prevencinė, vertybinių nuostatų ugdymo, savanoriavimo veikla (žr. 4 lentelę):

4 lentelė

|  |  |  |  |  |
| --- | --- | --- | --- | --- |
| **Eil. Nr.** |  | **Savaitės diena** | **Ugdymo veiklos pavadinimas, formos** | **Ugdymo veiklos vykdymo aplinkos (gamtoje, kultūros įstaigose, įmonėse, netradicinėje aplinkoje ir kt.)** |
| 1. | 2022-09-01 | trečiadienis | „Mokslo ir žinių diena“  (kultūrinė veikla 3 val.) | Gimnazijos ir miesto edukacinės erdvės  (I–IV kl.) |
| 2. | 2022-09-30 | penktadienis | Integruotų pamokų diena „Tyrėjų naktis“ (patyriminio ugdymo (STEAM) veikla) | tyrinėjimų aplinka, laboratorijos, gamta  (I–IV kl.) |
| 3. | 2022-12-01 | ketvirtadienis | Sporto diena | Kėdainių arena (I–IV kl.) |
| 4. | 2022-12-23 | penktadienis | „Kalėdomis kvepiantis rytas“  (kultūrinė veikla) | Gimnazijos edukacinės erdvės  (I–IV kl.) |
| 5. | 2023-03-21 | antradienis | Projektas „Skaitau, vadinasi, esu“ | Gimnazijos, Kėdainių miesto, edukacinės erdvės (I–IV kl.) |
| 6. | 2023-04 | klasės vadovo nuožiūra | Edukacinių išvykų diena  (kultūrinė) | teatrai, muziejai ir kt. (I–IV kl.) |
| 7. | 2023-06-01 | ketvirtadienis | Paskutinio skambučio šventė | Gimnazijos edukacinės aplinkos (III–IV kl.) |
| 8. | 2023-06-02 | penktadienis | Karjeros diena „Šok į tėvų klumpes“ | Įmonės, įstaigos (I–III kl.) |
| 9. | 2023-06-13 | antradienis | Edukacinių išvykų diena  (kultūrinė) | Kėdainių miesto, šalies edukacinės erdvės (I–III kl.) |
| 10. | 2023-06-22 | ketvirtadienis | Talentų diena | Gimnazijos edukacinės aplinkos (I–II kl.) |

Pastaba: šis grafikas gali būti koreguojamas atsižvelgiant į miesto renginių planus ir brandos egzaminų bei PUPP tvarkaraščius.

15.3. švietimo pagalbos teikimo:

15.3.1. švietimo pagalba teikiama vadovaujantis Švietimo pagalbos teikimo tvarkos aprašu, patvirtintu Gimnazijos direktoriaus 2017 m. rugpjūčio 31 d. įsakymu Nr. VI- 176;

15.4. informacinių technologijų naudojimo, skaitmeninio turinio kūrimo:

15.4.1. informacinės technologijos naudojamos siekiant modernizuoti švietimo procesą ir sudaryti sąlygas siekti šiuolaikiškų švietimo tikslų:

15.4.1.1. ugdyti svarbius visaverčiam gyvenimui žinių visuomenėje gebėjimus (mokymosi įgūdžius, kritinį mąstymą, kūrybiškumą, informacinius ir technologinius gebėjimus);

15.4.1.2. atnaujinti mokymo turinį ir integruoti įvairias žinias ir įgūdžius;

15.4.1.3. taikyti aktyviuosius ugdymo metodus (darbas grupėmis, praktinis tyrimas, skaitmeninių mokymosi objektų naudojimas);

15.4.1.4. formuoti naują mokymosi ir gyvenimo kultūrą;

15.4.2. mokytojai savo dalyko pamokose (kiek leidžia ištekliai) naudoja šiuolaikines mokymo technologijas: internetą, interaktyviąją lentą, kompiuterius, modernią kabinetų, skaityklos ir kt. patalpų įrangą;

15.4.3. Gimnazijoje susitarta naudoti Moodle nuotolinio mokymosi aplinką, kurioje yra integruoti visi ugdymo procesui organizuoti ir įgyvendinti būtini elementai (naudotojų administravimo, ugdymo turinio pateikimo, redagavimo, dalijimosi, bendravimo ir bendradarbiavimo, pasiekimų vertinimo, grįžtamojo ryšio teikimo, moksleivių elgsenos ir pažangos stebėsenos) bei naudoti mokymosi aplinkas: Eduka, Egzaminatorius.lt, e-Test, mokytojų rengtus testusir pan. Vaizdo pamokų organizavimui – Zoom platformą, tarpusavio bendradarbiavimui – e. paštą, e. dienyną, Messenger tinklą;

15.4.4. siekiant interaktyvaus edukacinio santykio tarp mokytojo ir mokinio, susitarta:

15.4.4.1. naudoti inovatyvias technologines priemones ir elektronines laikmenas, skaitmeninius mokymosi išteklius, atviruosius švietimo išteklius, elektronines knygas, elektronius užrašus ir pan.;

15.4.4.2. kiekvienai ugdomo dalyko temai parengti ir mokiniams pateikti skaitmeninį mokymosi turinį, apimantį tiek teorinę medžiagą skaitmeniniu formatu (pvz., vadovėliai skaitmeniniu formatu), tiek mokinių praktines veiklas, užduotis, jų aprašymus;

15.4.4.3. skatinti atvirųjų švietimo išteklių kūrimą, perkūrimą bei naudojimą. Kurti virtualiosios mokymosi aplinkos modulius (pamokos dalis, pamokas ar pamokų ciklas);

15.5. neformaliojo vaikų švietimo programų pasiūlos ir organizavimo:

15.5.1. Gimnazija, įvertinusi mokinių neformaliojo švietimo poreikius, mokiniams siūlo neformaliojo vaikų švietimo programas. (žr. 5 lentelę):

5 lentelė

|  |  |  |
| --- | --- | --- |
| **Eil. Nr.** | **Programos pavadinimas** | **Skirta val.** |
|  | Mokinių mokslinė draugija (MMD)  MMD, chemijos sekcija;  MMD, chemijos sekcija;  MMD, biologijos sekcija;  MMD, biologijos sekcija | 1  2  2  1  1 |
|  | Renginių įgarsinimas ir muzikinis apipavidalinimas | 5 |
|  | Muzikos studija  Muzikinis teatras | 6  2 |
|  | Šokio studija. Porinis istorinis šokis.  Šokio studija. Šiuolaikinis šokis. | 2  6 |
|  | Grafinis dizainas | 2 |
|  | Judėjimas – sveikata  Tinklinis | 2  2 |
|  | Sporto klubas „Šviesioji komanda“ | 3 |
|  | Krepšinis | 2 |
|  | Kėdainių krašto raštija | 1 |
|  | Informacinė laida „Šviežienos“ | 3 |
|  | Prancūzų kalbos būrelis | 2 |
|  | Debatų klubas | 1 |
|  | Renginių organizatorių klubas | 1 |
|  | Iš viso: | 47 |

15.5.2. neformaliojo vaikų švietimo veiklai įgyvendinti skiriamos valandos, atsižvelgus į veiklos pobūdį, periodiškumą, trukmę;

15.5.3. neformaliojo švietimo programas rengia mokytojai, vadovaudamiesi Gimnazijos Ugdymo turinio planavimo, bendrųjų kompetencijų, gyvenimo įgūdžių ugdymo, prevencinių ir kitų programų integravimo į ugdymo turinį tvarkos aprašu, patvirtintu Gimnazijos direktoriaus 2017 m. birželio 27 d. įsakymu Nr. V-151;

15.5.4. mokinių skaičius neformaliojo ugdymo grupėje yra ne mažesnis kaip 12 mokinių. Grupės sudaromos iš tos pačios klasės, paralelių klasių, gretimų klasių mokinių arba mokinių, turinčių bendrų interesų. Mokinių grupės sudėtis per mokslo metus gali kisti;

15.5.5. mokiniai užsiėmimus renkasi ir mokytojai patikslintus mokinių sąrašus Gimnazijos direktoriaus pavaduotojui ugdymui, atsakingam už neformalųjį švietimą, pateikia iki rugsėjo 7 d. Neformaliojo vaikų švietimo veikla įrašoma į atskirą, iki rugsėjo 10 d. sudarytą, neformaliojo vaikų švietimo tvarkaraštį ir neformaliojo vaikų švietimo programose dalyvaujantys mokiniai registruojami Mokinių registre;

15.5.6. itin gabiems mokiniams siūloma rinktis Kėdainių miesto neformaliojo vaikų švietimo įstaigas ir formalųjį švietimą papildančias įstaigas, kuriose jie gali gilinti pageidaujamas bendrąsias ir dalykines kompetencijas. Informaciją apie įstaigas, siūlančias mokinių poreikius atitinkančias programas, mokiniams suteikia dalyko mokytojas, klasės vadovas;

15.5.7. Gimnazija organizuoja neformaliojo vaikų švietimo skyriaus „Sėkmės ir lyderystės mokykla“ veiklą;

15.6. pamokų, skirtų mokinio ugdymo poreikiams ir mokymosi pagalbai teikti, panaudojimo:

15.6.1. pagrindinio ugdymo programos klasėse pamokos, skirtos mokinio ugdymo poreikiams tenkinti ir mokymosi pagalbai teikti, panaudojamos:

15.6.1.1. trumpalaikėms individualioms ir grupinėms konsultacijoms;

15.6.1.2. kiekvienai klasei po 0,5 savaitinės valandos lietuvių kalbos ir literatūros moduliui;

15.6.1.3. kiekvienai klasei po 1 savaitinę valandą matematikos moduliui;

15.6.1.4. vienam lietuvių kalbos moduliui II klasėje;

15.6.1.6. kiekvienai II klasei po 0,5 savaitinės valandos anglų kalbos moduliui;

15.6.1.7. pasirenkamajam „Sveikatos ir lytiškumo ugdymas“ dalykui I klasėse;

15.6.2. Vidurinio ugdymo programos klasėse pamokos, skirtos mokinio ugdymo poreikiams tenkinti ir mokymosi pagalbai teikti, panaudojamos:

15.6.2.1. trumpalaikėms individualioms ir grupinėms konsultacijoms;

15.6.2.2. dalykų moduliams (anglų k., istorijos, matematikos, biologijos, fizikos, chemijos, informacinių technologijų, geografijos);

15.6.2.3. vienai papildomai savaitinei lietuvių kalbos pamokai III–IV klasėse;

15.6.2.4. vienai papildomai savaitinei matematikos pamokai III klasėse;

15.6.2.5. pasirenkamiesiems dalykams (braižyba, ekonomika ir vadyba, psichologija, teisė, užsienio (rusų, vokiečių) kalba);

15.7. ugdymo turinio įgyvendinimo integruojant į jį prevencines ir integruojamąsias programas:

15.7.1. į gimnazijos ugdymo turinį integruojama:

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Integruojamos programos, temos**   |  | | --- | |  | | **Įgyvendinimo formos**   |  | | --- | |  | | **Klasė** | **Vertinimas ir pažangos fiksavimas** | **Planavimas** |
| 1. | Nuosekli ir ilgalaikė socialines ir emocines kompetencijas ugdanti prevencinė programa LIONS QUEST (,,Raktai į sėkmę“) I–IV gimnazinėms klasėms | klasės valandėlės:  LIONS QUEST (,,Raktai į sėkmę“) | I–IV klasės | refleksija, įsivertinimas, projektų pristatymas | klasės vadovo veiklos planas. |
| 2. | |  | | --- | | Sveikatos ir lytiškumo ugdymo bei rengimo šeimai bendroji programa | | |  | | --- | | 1. Temų integracija į mokomųjų dalykų pamokas  2. Temų integracija į socialines ir emocines kompetencijas ugdančią prevencinę programą LIONS QUEST (,,Raktai į sėkmę“)  4. Temų integracija į neformaliojo švietimo užsiėmimus  5. Temų integracija į projektinę veiklą, renginius  6. Temų integracija į klasės valandėles, pagalbos mokiniui specialistų veiklas  7. Bendradarbiavimas su pirminės sveikatos priežiūros specialiste | | II–IV klasės  I–IV klasės  I–IV klasės  I–IV klasės  I–IV klasės  I–IV klasės | refleksija, vertinimas pagal mokomųjų dalykų vertinimo tvarką  refleksija,  įsivertinimas, projektų pristatymas   |  | | --- | |  |   refleksija, įsivertinimas  refleksija, įsivertinimas, projektų pristatymas  refleksija, įsivertinimas, projektų pristatymas  refleksija, įsivertinimas, projektų pristatymas | temos ilgalaikiuose planuose, klasės vadovų veiklos planai,  neformaliojo švietimo programos.  sveikatos priežiūros specialistės, pagalbos mokiniui specialistų veiklos planai.   |  | | --- | |  | |
| 3. | STEAM ugdymas | Temų integracija pamokose, integruotos STEAM pamokos, neformaliojo švietimo užsiėmimai,  VILNIUS TECH ir VDU, KTU grupių ugdymo turinys, universitetinių klasių ugdymo turinys,  projektinė veikla, ugdymo dienos AM, mokslo įstaigų, įmonių bazėje | I–IV klasės | pagal bendrą vertinimo tvarką, mokinių refleksija klasių valandėlėse, apklausos, projektų pristatymai, refleksija | temos ilgalaikiuose planuose, VILNIUS TECH, VDU, KTU grupių veiklos planai, neformaliojo švietimo programos,  STEAM udgymo veiklos planas. |
| 4. | Laisvės kovų istorija  (18 pamokų) | pamokų temos | II klasės | pagal istorijos, pilietiškumo, lietuvių kalbos ir literatūros vertinimo tvarką, kaupiamojo vertinimo sudėtinė dalis | istorijos, pilietiškumo ir lietuvių kalbos mokytojų parengtas planas, temas integruojant į išvardintų mokomųjų dalykų pamokas. |
| 5. | Ugdymas karjerai | temų integracija pamokose, klasių valandėlės, integruotas technologijų kursas, konsultacijos, renginiai pagal ugdymo karjerai planą | I–IV klasės | refleksija, pagal technologijų, etikos ir kitų mokomųjų dalykų vertinimo tvarką | temos ilgalaikiuose planuose, ugdymo karjerai veiklos planas. |
| 6. | Etninės kultūros bendroji programa | temų integracija pamokose, neformaliojo švietimo renginiai, klasių valandėlės, išvykos | I–IV klasės | pagal bendrą vertinimo tvarką | temos ilgalaikiuose planuose, klasės vadovų veiklos planas. |
| 7. | Žmogaus sauga | temų integracija į mokomųjų dalykų pamokas, organizuojant pratybas pagal Gimnazijos parengties ekstramalioms situacijoms planą,  klasės valandėlės | III–IV klasės,  I–IV klasės | pagal bendrą vertinimo tvarką,  relfeksija | temos ilgalaikiuose planuose, pratybų planas. |

15.7.2. Metodinė taryba analizuoja ugdymo turinio integravimo veiksmingumą ir priima sprendimus dėl tolesnio integravimo;

15.7.3. integruotų pamokų apskaitai užtikrinti integruojamųjų pamokų turinys dienyne įrašomas abiejų dalykų apskaitai skirtuose puslapiuose;

15.8. projektinio darbo rengimo ir organizavimo pagrindiniame ugdyme, brandos darbo organizavimo:

15.8.1. planuodami ugdymo turinį, mokytojai suplanuoja projektinę veiklą I–III klasėse:

15.8.1.1. remdamiesi visais mokinių gebėjimų aspektais ir mokymosi procesui aktualia patirtimi;

15.8.1.2. laikydamiesi pagrindinių projektinio darbo etapų: pasirengimo, planavimo, vykdymo, apibendrinimo, pristatymo ir įvertinimo;

15.8.1.3. numatomos pagrindinės projektinio darbo kryptys: tiriamoji-taikomoji – tai analitinio pobūdžio darbai (tyrimai, modeliavimas, analizė), menų – tai kūrybinio pobūdžio darbai, kurių rezultatas – sukurtas arba atliekamas meno kūrinys, technologijų – tai praktinio pobūdžio darbai, kuriuos atliekant taikomos įvairios technologijos;

15.8.2. brandos darbas organizuojamas pagal Gimnazijos brandos darbo rengimo tvarkos aprašą, patvirtintą gimnazijos direktoriaus 2019 m. birželio 20 d. įsakymu Nr. V-139;

15.9. mokinio pasirinkto dalyko, dalyko kurso ar dalyko modulio, mokėjimo lygio keitimo arba pasirinkto dalyko, dalyko kurso ar dalyko modulio atsisakymo ir naujo pasirinkimo:

15.9.1. mokinys gali atsisakyti individualaus ugdymo plano dalyko ar dalyko modulio nuo kito pusmečio pradžios, nepažeisdamas Vidurinio ugdymo aprašo reikalavimų (dalykų ir pamokų skaičiaus).

15.9.2.keisdamas dalyką, dalyko kursą, kalbos mokėjimo lygį, mokinys vadovaujasi Dalyko, dalyko programos kurso, mokėjimo lygio kurso, dalyko modulio keitimo tvarka, patvirtinta direktoriaus 2013-08-30 įsakymu Nr. V1-90;

15.10. įgyvendinamų projektų, programų, veiklos, skatinančios ugdymo turinio inovacijas:

15.10.1. Erasmus+KA1asmenų mobilumo mokymosi tikslais projektas „Extending the bounderies in education“(„Mokymosi ribų plėtimas“), NordPlus projektas „Leaders of the future – students of today“ („Rytojaus lyderiai – šiandieniniai mokiniai“). Projektai įgyvendinami vykdant šias priemones: teminiai susitikimai su konsultantais/mentoriais, konsultacijos distanciniu būdu, tarptautinės teminės stovyklos;

15.10.2. siekiant plėtoti ugdymo turinio inovacijas, skatinančias ugdymo proceso modernizavimą, Gimnazijoje įgyvendinamos į STEAM ir integralų ugdymą orientuotos mokymo(si) formos:

15.10.2.1.VILNIUS TECH laikinosios grupės neformalioji veikla, orientuota į fizikos, matematikos, ekonomikos, transporto inžinerijos ir biochemijos sritis;

15.10.2.2. KTU klasės ugdymo turinys;

15.10.2.3. neformaliojo vaikų švietimo būreliai;

15.10.2.4. tiriamieji ir kūrybiniai darbai;

15.10.3. Vilniaus Gedimino technikos universiteto (toliau VILNIUS TECH) inicijuotas inovacijų ir kūrybiškumo projektas „Ateities inžinerija“:

15.10.3.1. integruoto ugdymo projekto veikla organizuojama remiantis VILNIUS TECH „Ateities inžinerijos“ nuotolinio ugdymo *Moodle* platforma (toliau – Al platforma), kuri sudaro prielaidas mokiniams atlikti savarankiškus projektinius darbus ir tobulintis inžinerinių mokslinių tyrimų, eksperimentinės plėtros ir inovacijų (MTEPI) veiklų srityse;

15.10.3.2. Al platforma susijusi su nauju integruotu ugdymo turiniu. Didžiausias dėmesys skiriamas praktinei veiklai skirtinguose ugdymo moduliuose, mokiniai susipažįsta su šiuolaikinių technologinių inovacijų pasiekimais, uždaviniais ir jų sprendimo būdais;

15.10.3.3 mokiniai 2022–2023 mokslo metais tęs dalykinius nuotolinio ugdymo modulius: „Android programėlių kūrimas“ (II–III kl. mokinių grupėje), „Dizaino technologijos ir inovacijos“ (II–IV kl. mokinių grupėje), „Išmanusis šiltnamis“ (III kl. mokinių grupėje), „Žalioji energetika“ (III kl. mokinių grupėje);

15.10.4. patirtinio, interaktyvaus, skatinančio tyrinėti ir kurti, kontekstualaus mokymosi skatinimas, VILNIUS TECH ir VDU laikininųjų grupių veiklos planų įgyvendinimas, stiprinant į STEAM orientuotą ugdymą;

15.10.5. Lietuvos Junior Achievement (toliau – LJA) **projekto „Versli Lietuva“, progresinio ekonominio švietimo, verslumo ugdymo, finansinio raštingumo ir ugdymo karjerai programų įgyvendinimas, suteikiantis kiekvienam mokiniui galimybę augti ir mokytis antreprenerystės ir finansinio raštingumo;**

15.10.6. ISM Verslo klasės programa, skirta įgyti rinkodaros, ekonomikos, finansų srities žinių;

15.11. dalykų mokymo intensyvinimo:

15.11.1. intensyvinamas biotechnologijų, dailės mokymas I–II klasėse, per dieną skiriant dubliuotas pamokas ir kursą mokantis vieną pusmetį;

15.11.2. intensyvinamas žmogaus saugos mokymas I klasėse per II pusmetį;

15.11.3. intensyvinamas matematikos išplėstinio kurso modulio mokymas IV klasių mokiniams integruojant į matematikos dalyko programą;

15.12. gabių mokinių ugdymo(si):

15.12.1.gabių mokinių ugdymas apima šių mokinių atpažinimą bei jų ugdymo individualizavimą, diferencijavimą ir turtinimą;

15.12.2. gabių mokinių ugdymas diferencijuojamas, individualizuojamas:

15.12.2.1. mokiniams suteikiant galimybę pagal poreikius, gebėjimus ir polinkius rinktis dalykų modulius, pasirenkamuosius dalykus;

15.12.2.2. diferencijuojant ir individualizuojant užduotis pamokose;

15.12.2.3. diferencijuojant ir individualizuojant namų darbų užduotis ir atlikimo būdus;

15.12.2.4. suteikiant galimybę mokiniams vadovauti grupės darbui, mokytis padedant silpnesniems mokiniams;

15.12.2.5. įtraukiant mokinius dalyvauti organizuojamuose renginiuose, skirtuose gabių mokinių grupėms (VILNIUS TECH, VDU laikinosios grupės, KTU klasė, MMD, matematiniai renginiai, kalbų renginiai, gamtamoksliniai renginiai, protų mūšiai, mobilios laboratorijos, gamtamokslinės varžytuvės, debatų varžybos);

15.13. ugdymo turinio planavimo ir koregavimo:

15.13.1. ugdymo turinys Gimnazijoje planuojamas pagal Bendruosiuose ugdymo planuose nurodytą ugdymosi dienų skaičių bei Gimnazijos ugdymo plane užfiksuotą dalyko programai įgyvendinti skiriamų valandų skaičių;

15.13.2. planuojant ugdymo turinį vadovaujamasi Bendrosiomis programomis, gimnazijos Ugdymo turinio planavimo, bendrųjų kompetencijų, gyvenimo įgūdžių ugdymo, prevencinių ir kitų programų integravimo į ugdymo turinį tvarkos aprašu, parvirtintu Gimnazijos direktoriaus 2017 m. birželio 27 d. įsakymu Nr. V-151;

15.13.3*.* mokytojai metodinių grupių, metodinės tarybos susirinkimuose, vykstančiuose ne vėliau kaip iki rugpjūčio 30 d., aptaria ir derina integruojamų dalykų, integruojamųjų programų turinį, numatomas projektines ir kūrybines veiklas, integruojamąsias pamokas, popamokinius renginius ir juos fiksuoja ilgalaikiuose ar veiklos planuose. Dalyko mokytojas kiekvienai savo mokomajai klasei parengia ir organizuoja ne mažiau kaip po dvi integruotas dalyko ir STEAM pamokas per mokslo metus;

15.13.4. ugdymo turinys ilgalaikiuose ir veiklos planuose koreguojamas ir tobulinamas, atsižvelgiant į mokinių pasiekimus, klasės (grupės) kontekstą, kintančią situaciją, pakeitimai fiksuojami skiltyje „Pastabos“;

15.13.5. Gimnazijos direktorius įsakymu tvirtina:

15.13.5.1. Ugdymo planą iki rugsėjo 1 d., suderinęs su Gimnazijos taryba ir savivaldybės vykdomosios institucijos įgaliotu asmeniu;

15.13.5.2. pasirenkamųjų dalykų, dalykų modulių programas iki rugsėjo 1 d.;

15.13.5.3. neformaliojo vaikų švietimo programas iki rugsėjo 1d.

15.13.6. direktoriaus pavaduotojas ugdymui derina mokomųjų dalykų ilgalaikius planus;

15.13.7. mokytojai derina metodinėje grupėje:

15.13.7.1. ugdymo dalykų ilgalaikius planus, pasirenkamųjų dalykų modulių programas;

15.13.7.2. neformaliojo vaikų švietimo programas;

15.13.8. Gimnazijoje, atsiradus Bendruosiuose ugdymo planuose nenumatytiems atvejams, ugdymo proceso metu galima koreguoti Ugdymo planą, atsižvelgiant į mokymui skirtas lėšas, išlaikant minimalų pamokų skaičių dalykų programoms įgyvendinti ir minimalų privalomų pamokų skaičių mokiniui;

15.13.9. ugdymo turinio įgyvendinimo stebėsena planuojant, vertinant ir reflektuojant ugdymo procesą numatoma Gimnazijos metiniame veiklos plane, stebėsenos rezultatai aptariami mokytojų metodinėse grupėse, metodinėje taryboje, mokytojų tarybos ir gimnazijos tarybos posėdžiuose.

16. Ugdymo plano projektui pritarė gimnazijos taryba 2022-08-30, protokolo Nr.3. Ugdymo planą, suderintą Kėdainių rajono savivaldybės administracijos įgaliotu asmeniu, direktorius tvirtina iki mokslo metų pradžios.

17. Minimalus laikas pagrindinio ir vidurinio ugdymo bendrosioms programoms įgyvendinti organizuojant ugdymo procesą grupinio mokymosi forma kasdieniu ar nuotoliniu mokymo proceso organizavimo būdu skiriamas vadovaujantis Bendrųjų ugdymo planų pagrindinio ugdymo programai – 109 punktu, vidurinio ugdymo programai – 129 punktu. Minimalus laikas, numatytas ugdymo programoms įgyvendinti, esant ypatingoms aplinkybėms, nemažinamas.

18. Mokinys, kuris mokosi pagal pagrindinio ar vidurinio ugdymo programą, privalo mokytis Ugdymo programų apraše nustatytų dalykų. Minimalus pamokų skaičius joms įgyvendinti numatytas Bendrųjų ugdymo planų 109, 129 punktuose.

19. Gimnazija, panaudodama pamokas, skirtas mokinio mokymosi poreikiams tenkinti ir mokymosi pagalbai teikti, skyrė didesnį už minimalų pamokų skaičių privalomiems dalykams:

19.1. lietuvių kalbai ir literatūrai 1 savaitinę valandą III–IV klasėse;

19.2. matematikai 1 savaitinę valandą III klasėse.

20. Be privalomų mokytis dalykų, mokinys gali pasirinkti mokytis Gimnazijos siūlomus:

20.1. mokymosi poreikius atitinkančius dalykų modulius, pasirenkamuosius dalykus, kurių turinį nustato švietimo, mokslo ir sporto ministras arba Gimnazijos parengtas bei Gimnazijos vadovo patvirtintas programas;

20.2. įvairių krypčių neformaliojo vaikų švietimo programas (Ugdymo plano 16.5.2. punktas), atitinkančias mokinių saviraiškos poreikius. Šios veiklos įgyvendinamos per neformaliajam vaikų švietimui skirtas valandas (neformaliojo ugdymo valandos / pamokos trukmė – 45 min.), numatytas Bendrųjų ugdymo planų 109, 129 punktuose.

**TREČIASIS SKIRSNIS**

**UGDYMO VEIKLŲ ĮGYVENDINIMAS**

21. Gimnazija įgyvendina Sveikatos ir lytiškumo ugdymo bei rengimo šeimai programą,

patvirtintą Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai programos patvirtinimo“, vadovaudamasi Sveikatos ir lytiškumo ugdymo bei rengimo šeimai ugdymo programos įgyvendinimo tvarkos aprašu, patvirtintu Gimnazijos direktoriaus 2019 m. rugpjūčio 30 d. įsakymu Nr. V-151.

22. Gimnazijos susitarimai dėl Sveikatos ir lytiškumo ugdymo bei rengimo šeimai programos įgyvendinimo:

22.1. prioritetinė programos įgyvendinimo gimnazijoje sritis – fizinė ir emocinė sveikata;

22.2. I klasėse skiriamas pasirenkamasis dalykas „Sveikatos ir lytiškumo ugdymas“, II–IV klasėse programos turinys integruojamas į visų dalykų programas, neformaliojo švietimo veiklas, I–IV klasių vadovų, pagalbos mokiniui specialistų veiklas. Kiekvieną dieną 11.30 – 12.00 val. visiems I–II klasių, 12.00. –12.30 val. III– IV klasių mokiniams organizuojama aktyvi pertrauka;

22.3. programos temos, veiklos planuojamos mokytojų dalykų ilgalaikiuose planuose, specialistų, klasių vadovų veiklos planuose, gimnazijos veiklos planuose;

22.4. mokinių pasiekimai ir pažanga vertinami remiantis Bendrosios sveikatos ir lytiškumo bei rengimo šeimai programos 2 priede aprašytais mokinių pasiekimais, kurie yra integrali žinių ir supratimo, gebėjimų bei vertybinių nuostatų visuma. Mokinių pasiekimų ir pažangos vertinimas negali pažeisti asmens privataus ir šeiminio gyvenimo neliečiamumo principų. Ugdant sveikatos ir lytiškumo bei rengimo šeimai gebėjimus, vertybines nuostatas ir žinias taikomas formuojamasis ugdomasis vertinimas, diagnostinis vertinimas, apibendrinamasis sumuojamasis vertinimas, kurie apibrėžti Pradinio, pagrindinio ir vidurinio ugdymo programų apraše. Mokytojai vertinimą fiksuoja integraliai savo pasirinktais būdais;

22.5. mokinių sveikatos ir lytiškumo ugdymo(si) bei rengimo šeimai poreikių refleksiją ir įsivertinimą organizuoja programos įgyvendinimo komanda bendradarbiaudama su Vaiko gerovės komisija;

22.6. integruojamųjų pamokų apskaita dienyne: įrašoma integruojamoji tema dalykui skirtame apskaitos puslapyje ir skiltyje „Integruotos pamokos“, jei integruojamoji programa integruojama į dalyko turinį. Jei integruojamas kelių dalykų turinys ir pamokoje dirba keli mokytojai, integruojamų dalykų pamokų turinį dienyne būtina įrašyti tų dalykų apskaitai skirtose elektroninio dienyno skiltyse ar puslapiuose;

23. Gimnazija, įgyvendindama pagrindinio ir vidurinio ugdymo programas, vadovaujasi Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta 2011 m. rugpjūčio 10 d. įsakymu Nr. V-773 (Lietuvos Respublikos sveikatos apsaugos ministro 2017 m. kovo 13 d. įsakymo Nr. V-284 redakcija). Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma).

24. Vykdomas švietimas nacionalinio saugumo klausimais temas integruojant į pilietiškumo pagrindų ir istorijos pamokas, III–IV klasėse siūlomas Krašto gynybos pasirenkamasis dalykas, organizuojami susitikimai su kariūnais, kiti renginiai.

25. Informacinio raštingumo, verslumo, finansinio raštingumo ugdymui organizuojami paskaitų ciklai, susitikimai su vairių profesijų atstovais, įkurtos ir veiklas vysto LJA mokinių mokomosios bendrovės. Informacinis raštingumas plėtojamas mokant(is) informacinių technologijų I – IV klasėse. II klasėse siūlomi šie moduliai: elektroninės leidybos pagrindai, programavimo pagrindai, tinklalapių kūrimo pagrindai. Vienas iš pasirinktų modulių tampa privalomu. Modulį renkasi mokinys. III–IV klasėse mokiniai gali rinktis bendrąjį ar išplėstinį (elektroninė leidyba ir programavimas) IT kursą. Finansinis raštingumas ugdomas II klasėje mokant(is) ekonomikos ir verslumo. III–IV klasių mokiniams siūlomas pasirenkamasis dalykas – ekonomika ir verslumas, technologijų kryptis – verslas, vadyba ir mažmeninė prekyba.

26. Antikorupcinio ugdymo temos integruojamos į dorinio, pilietiškumo pagrindų, istorijos, ekonomikos ir vadybos dalykų turinį, neformaliojo švietimo veiklas, I–IV klasių vadovų, pagalbos mokiniui specialistų veiklas.

27. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“, integruojama į mokomųjų dalykų programas. Vykdoma ugdymo karjerai centro veikla.

28. Nuosekli ir ilgalaikes socialines emocines kompetencijas ugdanti Lions Quest („Raktai į sėkmę“) (gyvenimo įgūdžių) programa įgyvendinama per klasės valandėles, projektinėse bei tarnavimo bendruomenei veiklose. Programos mokymo modelį sudaro tyrimas, pristatymas, diskusija, grupinis darbas, saviugda, konsultavimas ir tobulinimas, išvadų apibendrinimas, užbaigimas. „Raktai į sėkmę“ apima smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą. Smurto prevencija įgyvendinama vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V–190 „Dėl Smurto prevencijos įgyvendinimo mokyklose rekomendacijų patvirtinimo“.

29. Socialinė-pilietinė veikla pagrindinio ugdymo programoje yra privaloma, siejama su pilietiškumo ugdymu, bendruomenės tradicijomis, vykdomais projektais, kultūrinėmis bei socializacijos programomis ir pan. Mokinys gali pasirinkti ir atlikti socialinę-pilietinę veiklą savarankiškai ar bendradarbiaudamas su asociacijomis bei savivaldos institucijomis ir kt. Pasirinktos šios socialinės kompetencijos ugdymo sritys: kūrybiškumas, veikla, pagalba.

30. Socialinė-pilietinė veikla vykdoma ir apskaitoma vadovaujantis Kėdainių šviesiosios gimnazijos socialinės-pilietinės veiklos aprašu, patvirtintu Gimnazijos direktoriaus 2019 m. birželio 6 d. įsakymu Nr. V-129.

31. Per mokslo metus I–II klasių mokiniams skiriama ne mažiau kaip 10 pamokų (valandų). Mokinių socialinės-pilietinės veiklos valandų apskaitą vykdo klasės vadovas. Socialinė-pilietinė veikla fiksuojama e.dienyne.

32. Numatytos veiklos: idėjų klasės ir gimnazijos renginiams generavimas, realizavimas, renginių organizavimas, vedimas, rudens ir pavasario aplinkos tvarkymo darbai, dalyvavimas miesto ar respublikinėse ekologinėse akcijose, projektuose, dalyvavimas pilietinio ugdymo, prevenciniuose, socialiniuose, profesinio orientavimo projektuose, labdaros akcijos „Būkime turtingi gerumo“, ,,Maisto bankas“, pilietiškumo pamokos ir renginiai Lietuvos valstybingumo datoms paminėti, klasių organizuojama veikla ir išvykos į globos įstaigas, pagalba socialinės paramos skyriams (savivaldybės, seniūnijos, visuomenės sveikatos biurui ir kt.), savanoriška veikla nevyriausybinių organizacijų veikloje (,,Viltis-Vikonda“, ,,Samariečiai“, ,,Išvien“, ,,Maltos ordinas“), Kėdainių sveikatos biuro vykdomose akcijose ir kt., savanoriška mokinių pagalba įgyvendinant programą ,,Mokinys -mokiniui“.

33. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma kaip socialinė-pilietinė veikla.

34. Ugdymo turinys įgyvendinamas ugdymo procesą organizuojant ir už Gimnazijos ribų:

34.1. Vilniaus Gedimino technikos universitete – II, III VILNIUS TECH klasių mokiniams, Kauno Technologijos universitete, Vytauto Didžiojo universitete – I–II klasių mokiniams organizuojamos praktinių užsiėmimų dienos: mokiniai atlieka fizikos, biologijos ir chemijos laboratorinius darbus, eksperimentus, dalyvauja informacinių technologijų ir braižybos praktiniuose užsiėmimuose, srautinėse paskaitose. II–IV klasių mokiniams organizuojamos išvykos į studijų ir karjeros dienų renginius;

34.2. Lietuvos agrarinių ir miškų mokslų centro (toliau – LAMMC) laboratorijose organizuojamos integruotos gamtos mokslų pamokos, atliekami moksliniai tiriamieji projektai, brandos darbo tiriamoji dalis;

34.3. Kėdainių krašto muziejuje, Kėdainių Arnetų namuose, Daugiakultūriame centre, Janinos Monkutės-Marks muziejuje-galerijoje, AB „Lifosa“, Kėdainių PRC, viešojoje bibliotekoje ir kitose įmonėse, įstaigose, miesto erdvėse organizuojami edukaciniai užsiėmimai, integruotos pamokos, pažintinės ir kultūrinės veiklos renginiai;

34.4. Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoka, perskaičiuojamas į konkretaus dalyko (-ų) mokymosi laiką pagal pamokos (-ų) trukmę.

**KETVIRTASIS SKIRSNIS**

**INDIVIDUALAUS UGDYMO PLANO SUDARYMAS. MOKINIO PAŽANGOS IR PASIEKIMŲ VERTINIMAS**

35. Individualus ugdymo planas sudaromas:

35.1. mokiniui, kuris mokosi pagal vidurinio ugdymo programą;

35.2. asmeniui, atvykusiam ar sugrįžusiam mokytis iš užsienio;

35.3. mokiniui, kuris mokomas namuose;

35.4. mokiniui, kuris turi specialiųjų ugdymosi poreikių;

35.5. rekomenduojant Vaiko gerovės komisijai, klasės vadovui ar mokytojui sudaromas individualus ugdymo planas mokiniui, kuris mokosi pagal pagrindinio ugdymo programą ir mokymosi pasiekimų lygis (vieno ar kelių dalykų) žemesnis, nei numatyta Pagrindinio ugdymo bendrosiose programose, ir mokinys nedaro pažangos, jei nepasiekiamas patenkinamas lygis nacionalinio pasiekimų patikrinimo metu;

35.6. mokiniui, kurio pasiekimai aukšti (ypač mokinio, galinčio pasiekti aukščiausią ir aukštą lygius, gabumams plėtoti, gebėjimams ugdyti ir siekti individualios pažangos).

36. Individualų ugdymo planą padeda sudaryti dalyko mokytojas, socialinis pedagogas ar psichologas. Plane numatoma mokinio veikla, siejama su mokymosi poreikiais, atskiro dalyko pasiekimų gerinimu, numatomi mokinio prisiimti įsipareigojimai: papildomų ar tikslinių užduočių atlikimas, darbas su įvairiomis mokymosi priemonėmis, mokymosi metodai ir kt. Individualus mokinio ugdymo(si) planas gali būti sudaromas pusmečiui arba trumpesniam laikotarpiui, atsižvelgiant į mokytojų ar Vaiko gerovės komisijos rekomendacijas. Mokinių, kurie mokosi pagal individualius ugdymosi planus, pažangą stebi ir analizuoja klasės vadovas, bendradarbiaudamas su mokytojais, mokiniu, mokinio tėvais (globėjais, rūpintojais), Vaiko gerovės komisija, švietimo pagalbos specialistais. Pasibaigus pusmečiui, analizuojami mokinio pasiekimai: vyksta įsivertinimas, mokytojai, mokinio tėvai (globėjai, rūpintojai), švietimo pagalbos specialistai analizuoja mokymosi pasiekimus, reikalui esant numatomi kito pusmečio uždaviniai, Vaiko gerovės komisijoje aptariamas pagalbos mokiniui teikimas.

37. Kiekvienas mokinys, kuris mokosi pagal vidurinio ugdymo programą, susidaro individualų ugdymo planą dvejiems metams. III–IV klasių gimnazistai, sudarydami individualius ugdymosi planus, renkasi dalykus, dalykų kursus, dalykų modulius, pasirenkamuosius dalykus, dalykui skiriamų valandų skaičių. Mokinio individualus ugdymo planas turi atitikti bendruosius vidurinio ugdymo programos aprašo reikalavimus. Mokinys individualų ugdymo planą derina su gimnazijos galimybėmis. Mokinio individualaus ugdymo plano formą mokiniui siūlo gimnazija. Gimnazija mokinius ir jų tėvus supažindina su vidurinio ugdymo programa, informuoja ir konsultuoja mokinius ir jų tėvus apie vidurinio ugdymo turinio pasirinkimo galimybes.

38. Individualus ugdymo planas sudaromas mokiniui, kuris mokomas namie. Jame numatomi mokymosi tikslai, mokinio mokymosi indėlis, planuojami mokytis dalykai, jiems skiriamas pamokų skaičius, pasiekimų patikrinimo būdai ir pan. Mokinys mokosi pagal Gimnazijos direktoriaus patvirtintą ir su vienu iš mokinio tėvų (globėjų, rūpintojų) suderintą pamokų tvarkaraštį.

39 . Mokymosi pasiekimų ir pažangos vertinimas:

39.1.planuodamas ugdymo turinį mokytojas planuoja ir mokinių pažangos ir pasiekimų vertinimą, jį sieja su mokymo(si) tikslais, atsižvelgdamas į mokinių mokymosi patirtį ir gebėjimus. Vertinimo metodus mokytojai derina tarp savęs, aptaria su mokiniais ir jų tėvais (globėjais, rūpintojais);

39.2. vertinant mokinių pasiekimus ir pažangą vadovaujamasi Ugdymo programa, Pagrindinio ugdymo ir Vidurinio ugdymo bendrosiomis programomis, Nuosekliojo mokymosi pagal bendrojo ugdymo programas tvarkos aprašu ir kitais teisės aktais, reglamentuojančiais mokinių pasiekimų ir pažangos vertinimą, taip pat Mokinių pažangos ir pasiekimų vertinimo tvarkos aprašu, patvirtintu direktoriaus 2017 m. rugpjūčio 31 d. įsakymu Nr. VI- 176;

39.3. Gimnazija, siekdama padėti kiekvienam mokiniui pagal išgales pasiekti aukštesnių ugdymo(si) rezultatų, užtikrina mokinių pažangos ir pasiekimų vertinimo būdų ir formų dermę, vertinimo metu sukauptos informacijos sklaidą, kartu su mokinių tėvais (globėjais, rūpintojais) aptaria mokinių daromą pažangą, mokymosi pasiekimus ir numato būdus gerinti mokinio ugdymo(si) pasiekimus, prireikus koreguoja mokinio individualų ugdymo planą;

39.4. mokslo metų pradžioje dalykų mokytojai pasirašytinai supažindina mokinius su parengtomis ir metodinėse grupėse aptartomis dalykų vertinimo normomis;

39.5. dorinio ugdymo, žmogaus saugos, specialiosios medicininės fizinio pajėgumo grupės mokinių fizinio ugdymo pasiekimai, psichologijos, pilietiškumo pagrindų pasiekimai vertinami ,,įskaityta“, ,,neįskaityta“. Kitų dalykų pasiekimams vertinti taikoma dešimtbalė vertinimo sistema. Dalykų moduliai vertinami pažymiu. Jie įskaitomi į atitinkamo dalyko programos pasiekimų įvertinimą. Mokinio, kuris mokosi pagal pagrindinio ugdymo programą, vertinimo rezultatas fiksuojamas įrašu ir (arba) balu, taikant 10 balų vertinimo sistemą. Neprivaloma konvertuoti, jeigu mokinio pasiekimai įvertinti įrašais „įskaityta“, „neįskaityta“, jeigu to nepageidauja mokinys ar jo tėvai (globėjai, rūpintojai);

39.6. apie I–IV gimnazijos klasių mokinių mokymosi pasiekimus mokinių tėvai (globėjai, rūpintojai) informuojami per e.dienyną ([www.tamo.lt](http://www.tamo.lt)[.](http://www.manodienynas.lt/)) Esant tėvų pageidavimui klasės vadovas kartą per mėnesį pateikia mokinio įvertinimų suvestinę.

**PENKTASIS SKIRSNIS**

**MOKYMOSI KRŪVIO REGULIAVIMAS**

40. Gimnazijos direktoriaus pavaduotojai ugdymui organizuoja ir vykdo mokinių mokymosi krūvio bei mokiniams skiriamų namų darbų stebėseną ir kontrolę, organizuoja mokytojų bendradarbiavimą, sprendžiant mokinių mokymosi krūvio optimizavimo klausimus.

41. Mokiniui mokymosi krūvis per savaitę paskirstomas proporcingai. Vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), gimnazijoje ugdymo procesui organizuoti sudaromas tvarkaraštis. Numatyta per dieną organizuoti ne daugiau kaip 7 pamokas.

42. Gimnazijoje vadovaujamasi Gimnazijos direktoriaus 2013-06-26 įsakymu Nr. V1-84 patvirtinta Namų darbų skyrimo tvarka ir gimnazijos Mokiniųmokymosi krūvių reguliavimo tvarkos aprašu, patvirtintu Gimnazijos direktoriaus 2015-06-26 įsakymu Nr.V1-84.

43. Gimnazija užtikrina, kad mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokiniai informuojami ne vėliau kaip prieš savaitę. Susitarta, kad kontroliniai darbai negali būti rašomi po ligos, atostogų, po šventinių dienų.

44. Mokymosi pagalbai skiriama trumpalaikių ar ilgalaikių konsultacijų. Trumpalaikės konsultacijos (trumpesnės už pamokos trukmę) neįskaitomos į mokinio mokymosi krūvį, o ilgalaikės (trukmė lygi pamokos trukmei) konsultacijos organizuojamos per visą Gimnazijos nustatytą mokymosi trukmės periodą (pusmetį) ir įskaitomos į mokymosi krūvį. Mokinių tėvai (globėjai, rūpintojai) per e.dienyną ar kitu būdu informuojami apie mokiniui siūlomą suteikti mokymosi pagalbą, apie mokinio daromą pažangą.

45. Vadovaujantis Gimnazijoje patvirtintais susitarimais:

45.1. mokiniui, kuris atstovauja Gimnazijai varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių. Mokinio prašymu poilsio dienos gali būti nukeliamos į artimiausias darbo dienas;

45.2. mokiniui, kuris dalyvauja šalies ir tarptautinėse olimpiadose, varžybose, gali būti suteikiamas laikas joms pasiruošti. Šis laikas įskaitomas į ugdymosi dienų skaičių.

46. III–IV klasių mokiniai, jeigu pageidauja, Gimnazijos direktoriaus įsakymu atleidžiami:

46.1. nuo dailės, muzikos, šokio, kūno kultūros, išimties atvejais – ir kitų dalykų pamokų (ar jų dalies) lankymo, jei mokosi neformaliojo vaikų švietimo ir formalųjį švietimą papildančio ugdymo mokyklose pagal atitinkamas formalųjį švietimą papildančio ugdymo programas (yra jas baigę) ar kitas neformaliojo vaikų švietimo programas (pvz., informacinių technologijų, programavimo ir kt.). Sprendimas priimamas dalyko, nuo kurio pamokų mokinys atleidžiamas, mokytojui susipažinus su neformaliojo vaikų švietimo programomis. Neformaliojoje švietimo įstaigoje gauti mokymosi pasiekimų įvertinimai įskaitomi;

46.2. nuo dalyko pamokų, kai mokiniai yra to dalyko nacionalinių ar tarptautinių olimpiadų, konkursų per einamuosius mokslo metus nugalėtojai.

47. Mokinys, atleistas nuo atitinkamų menų ar sporto srities dalykų pamokų, tuo metu gali Gimnazijoje užsiimti kita veikla arba mokytis individualiai. Gimnazija užtikrina nuo pamokų atleistų mokinių saugumą ir užimtumą. Jeigu šios pamokos pagal pamokų tvarkaraštį yra pirmosios ar paskutinės, mokiniai į Gimnaziją gali atvykti vėliau arba išvykti anksčiau. Apie tai Gimnazija informuoja mokinių tėvus.

**ŠEŠTASIS SKIRSNIS**

**MOKYMOSI PAGALBOS TEIKIMAS MOKINIUI, BESIMOKANČIAM PAGAL PAGRINDINIO UGDYMO PROGRAMĄ**

48. Gimnazijoje už mokymosi pasiekimų stebėsenos koordinavimą, gerinimą ir mokymosi pagalbos organizavimą atsakingi yra direktoriaus pavaduotojai ugdymui pagal kuruojamus klasių koncentrus. Mokymosi pagalba ugdymo procese teikiama kiekvienam mokiniui, kuriam ji reikalinga.

49. Mokinių pasiekimai Gimnazijoje stebimi ir analizuojami, laiku identifikuojami kylantys mokymosi sunkumai. Apie atsiradusius mokymosi sunkumus informuojami Gimnazijos švietimo pagalbos specialistai, mokinio tėvai (globėjai, rūpintojai) ir kartu tariamasi dėl mokymosi pagalbos suteikimo. Atliekama naudotų priemonių poveikio mokinio pasiekimams analizė.

50. Gimnazija užtikrina sisteminę mokymosi pagalbą, kuri apima žemų pasiekimų prevenciją, intervenciją sprendžiant iškilusias problemas ir kompensacines priemones:

50.1. klasės vadovas stebi, kompleksiškai vertina individualią mokinių pažangą, individualių pokalbių su mokiniu ir jo tėvais (globėjais, rūpintojais) metu aptaria mokymosi pasiekimų dinamiką, esant reikalui dėl pagalbos teikimo mokiniui kreipiasi į socialinį pedagogą, Gimnazijos Vaiko gerovės komisiją, direktoriaus pavaduotoją ugdymui;

50.2. socialinis pedagogas sistemingai stebi mokinių asmeninę mokymosi pažangą, pamokų lankomumą; bendradarbiauja su dalykų mokytojais, mokinio tėvais (globėjais, rūpintojais), vykdo pamokų nelankymo prevenciją, skatina mokinių mokymosi motyvaciją ir socialiai priimtiną elgesį;

50.3. psichologas atlieka tyrimus, aiškinasi žemos mokymosi motyvacijos, probleminio elgesio priežastis, teikia pagalbą mokiniui, rekomendacijas mokytojams ir mokinio tėvams (globėjams, rūpintojams);

50.4. direktoriaus pavaduotojas ugdymui analizuoja pagalbos mokiniui teikimo poveikį, stebi ir koordinuoja pagalbos teikimo organizavimą;

50.5. Vaiko gerovės komisijos posėdžiuose analizuojami mokinių mokymosi pasiekimai, žemos mokymosi motyvacijos priežastys, pamokų lankomumas ir teikiamos individualios pagalbos mokiniams rekomendacijos, su dalykų mokytojais aptariami pagalbos mokiniams būdai ir priemonės, teikiamos rekomendacijos.

51. Mokymosi pagalba mokiniui suteikiama:

51.1. dėl ligos ar kitų priežasčių praleidusiam dalį pamokų;

51.2. gavusiam nepatenkinamą atsiskaitomųjų ar kitų užduočių įvertinimą;

51.3. gavusiam kelis iš eilės nepatenkinamus kurio nors dalyko įvertinimus;

51.4. jei pasiekimų lygis (vieno ar kelių dalykų) žemesnis, nei numatyta Pagrindinio ugdymo bendrosiose programose, ir mokinys nedaro pažangos;

51.5. jei nacionalinio pasiekimų patikrinimo metu nepasiekiamas patenkinamas lygis;

51.6. jei jo pasiekimai yra aukščiausio lygio ir (ar) jei jis siekia domėtis pasirinkta mokymosi sritimi;

51.7. patyrusiam mokymosi sunkumų COVID-19 pandemijos metu;

51.8. kitais Gimnazijos pastebėtais mokymosi pagalbos poreikio atvejais.

52. Mokymosi pagalbos teikimo būdai:

52.1. mokymosi pagalba integruojama į mokymo ir mokymosi procesą, mokymosi pagalbą mokiniui pirmiausia suteikia jį mokantis mokytojas, pritaikydamas tinkamas mokymo(si) užduotis, metodikas ir kt.;

52.2. mokymosi pagalba teikiama skiriant trumpalaikes ar ilgalaikes konsultacijas, kurių

trukmė priklauso nuo mokymosi pagalbos poreikio. Mokymosi pagalba gali būti skiriama individualiai arba sudarant mokinių, kuriems reikia panašaus pobūdžio pagalbos, grupes. Mokymosi pagalbai teikti naudojamos pamokos, skirtos mokinio ugdymo poreikiams tenkinti, mokymosi pasiekimams gerinti;

52.3. mokiniui, jo tėvams ar globėjams bei pedagogams teikiama specialioji pedagoginė, specialioji, psichologinė, socialinė pedagoginė, informacinė pagalba (organizuojamos individualios konsultacijos, paskaitos).

53. Siekiant pagerinti mokinių pažangą ir pasiekimus:

53.1. sudaromos sąlygos Gimnazijoje atlikti namų darbų užduotis;

53.2. stiprinama mokinių motyvacija kryptingai veikti, siekiant mokymosi tikslų;

53.3. tobulinama Gimnazijos mokinių pažangos ir pasiekimų vertinimo tvarka, itin daug

dėmesio skiriant formuojamajam vertinimui, įsivertinimui pamokoje, diagnostiniam vertinimui;

53.4. sudarytos sąlygos mokytojams tobulinti ugdymo individualizavimo metodiką, prireikus pasitelkti švietimo pagalbos specialistus ugdymo turiniui planuoti ir laiku koreguoti, atsižvelgiant į mokinių mokymosi pagalbos poreikius;

53.5. sudarytos galimybės mokytojams tobulinti profesines žinias, ypač dalykines kompetencijas ir gebėjimus, organizuoti ugdymo procesą įvairių gebėjimų ir poreikių mokiniams;

53.6. aktyviai į vaiko ugdymo procesą įtraukiami tėvai (globėjai, rūpintojai), ne tik sprendžiant vaikų ugdymosi problemas, bet ir teikiant įvairią mokymosi pagalbą, supažindinant su darbo ir profesijų pasauliu, organizuojant Gimnazijos gyvenimą.

**SEPTINTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PAGRINDINIO, VIDURINIO UGDYMO PROGRAMOS DALĮ AR PAGRINDINIO UGDYMO PROGRAMĄ, UGDYMO ORGANIZAVIMAS**

54. Gimnazija priima atvykusį asmenį, baigusį užsienio valstybės, tarptautinės organizacijos pagrindinio, vidurinio ugdymo programos dalį ar pagrindinio ugdymo programą (toliau – tarptautinė bendrojo ugdymo programa), mokytis pagal Nuosekliojo mokymosi tvarkos aprašą, informuoja savininko teises ir pareigas įgyvendinančią instituciją ir numato atvykusio mokytis asmens tolesnio mokymosi perspektyvą, kurios tikslas – veiksmingai reaguoti į atvykusių mokytis asmenų poreikius ir, bendradarbiaujant su jų tėvais (globėjais ir rūpintojais) ar teisėtais atstovais, sudaryti mokiniams galimybes sklandžiai integruotis į Lietuvos švietimo sistemą:

54.1. sudaro galimybes asmenų mokymosi tęstinumui pagal atvykusiųjų ir (ar) grįžusiųjų į Lietuvą pasiekimus atitinkančią bendrojo ugdymo programą;

54.2. išklauso atvykusiųjų asmenų lūkesčius ir norus dėl mokymosi kartu su bendraamžiais, švietimo pagalbos poreikio ar poreikio tam tikrą dalį laiko intensyviai mokytis lietuvių kalbos;

54.3. sudaro mokinio individualų ugdymo planą, atsižvelgdama į jo mokymosi pasiekimus. Individualiame ugdymo plane gali būti numatytas ir pamokų skaičiaus perskirstymas tarp dalykų, numatytų Bendrųjų ugdymo planų 75, 109, 129 punktuose, sudarant galimybę kurį laiką nesimokyti dalies dalykų, esant aukštesniems šių dalykų pasiekimams, nei numatyta bendrosiose programose, ir šių dalykų pamokas skirti lietuvių kalbai mokyti;

54.4. aptaria Gimnazijos teikiamos pagalbos formas ir būdus, Gimnazijos, mokinio ir tėvų įsipareigojimus;

54.5. parengia atvykusio mokinio įtraukties į Gimnazijos bendruomenės gyvenimą planą:

54.5.1. numato apytikrę adaptacinio laikotarpio trukmę;

54.5.2. pasitelkia mokinius savanorius, galinčius padėti atvykusiam asmeniui sklandžiai įsitraukti į Gimnazijos bendruomenės gyvenimą, mokytis ir ugdytis;

54.5.3. numato klasės vadovo, mokytojų darbą su atvykusiu mokiniu ir mokinio tėvais (globėjais, rūpintojais), jeigu mokinys nepilnametis;

54.5.4. organizuoja mokytojų konsultacijas, individualias veiklas ugdymo programų skirtumams likviduoti;

54.5.5. numato atvykusio mokinio individualios pažangos stebėjimą per adaptacinį laikotarpį;

54.5.6. siūlo neformaliojo vaikų švietimo veiklas, kurios padėtų mokiniui greičiau integruotis;

54.5.7. kai mokinys nemoka ar menkai moka lietuvių kalbą, organizuoja jo lietuvių kalbos mokymąsi intensyviu būdu (grupėse ar kitomis formomis), kartu užtikrina, kad dalį laiko jis mokytųsi kartu su bendraamžiais arba mokinio mokymąsi kartu su kitais bendraamžiais paskirtoje klasėje, teikdama reikiamą mokymosi ir kitą švietimo pagalbą. Intensyviai lietuvių kalbos mokoma(si) iki vienų metų (išimtiniais atvejais ir ilgiau), o pagalbos teikimas numatomas keleriems (2–4) metams.

**AŠTUNTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

55. Gimnazija, įgyvendindama pagrindinio ir vidurinio ugdymo programas, nustatė laikinosios grupės dydį pagal skirtas mokymo lėšas: I–IV klasėse – 10-30 mokinių. Mokinių skaičius laikinojoje grupėje negali būti didesnis, nei nustatytas didžiausias mokinių skaičius klasėje.

56. Gimnazijos ugdymo turiniui įgyvendinti sudaromos laikinosios grupės dalykams mokyti:

56.1. doriniam ugdymui, jeigu tos pačios klasės mokiniai yra pasirinkę tikybą ir etiką;

56.2. užsienio kalboms (1-ajai ir 2-ajai), jei klasėje mokosi ne mažiau kaip 21 mokinys;

56.3. informacinių technologijų ir biotechnologijų dalykams mokyti. Mokinių dalijimas į grupes priklauso nuo darbo vietų kabinetuose skaičiaus ir įrangos, tai nustato Higienos norma;

56.4. fiziniam ugdymui;

56.5. mokymosi, švietimo pagalbai teikti (konsultacijoms);

56.6. diferencijuotam mokymui.

57. Vidurinio ugdymo programos įgyvendinimui grupės sudaromos, atsižvelgiant į mokinių individualius planus, mokinių poreikius, turimus mokytojus specialistus. Mokiniai, pasirinkę bendrąjį ar išplėstinį dalyko programos kursą, mokosi atskirose laikinosiose grupėse.

58. Nesusidarius laikinajai grupei, pavieniai mokiniai norimo kurso programų mokosi savarankiškai arba to paties dalyko kito kurso grupėje. Mokinių savarankiškas mokymas organizuojamas pagal Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049.

59. Mokiniai, norintys savarankiškai mokytis atskirų dalykų, pateikia direktoriui prašymą. Mokytojai parengia savarankiško mokymosi programas, numato konsultacijų ir įskaitų datas. Direktoriaus pavaduotojas ugdymui sudaro bendrą konsultacijų ir įskaitų grafiką, tvirtina parengtus įskaitų testus.

**DEVINTASIS SKIRSNIS**

**MOKINIŲ UGDYMAS NAMIE**

60. Mokinių mokymasis namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V- 1405 ir Mokymosi pagal formaliojo švietimo programas formų ir mokymo organizavimo tvarkos aprašu.

61. Mokiniai namie mokomi savarankišku ar (ir) nuotoliniu mokymo proceso organizavimo būdu. Mokiniui, mokomam namie, Gimnazija, suderinusi su mokinio tėvais (globėjais, rūpintojais) ir atsižvelgusi į gydytojo konsultacinės komisijos rekomendacijas, parengia individualų ugdymo planą.

62. Namie mokomam mokiniui savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:

62.1. I–II klasėse skiriama 555 pamokos per mokslo metus (15 pamokų per savaitę);

62.2. III klasėje – 504 (14 pamokų per savaitę);

62.3. IV klasėje – 476 pamokos per mokslo metus (14 pamokų per savaitę).

63. Suderinus su mokinio tėvais (globėjais, rūpintojais), Gimnazijos direktoriaus įsakymu mokinys, kuris mokosi namie pagal pagrindinio ugdymo programą, gali nesimokyti dailės, muzikos, technologijų ir fizinio ugdymo, pagal vidurinio ugdymo programą – meninio ugdymo ir technologijų pasirinkto dalyko, technologijų, fizinio ugdymo. Dienyne ir mokinio individualiame plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos mokykloje, įrašomos į mokinio individualų ugdymo planą.

64. Gimnazijos sprendimu mokiniui, kuris mokosi namuose, gali būti skiriama iki 2 papildomų pamokų per savaitę mokymosi pasiekimams gerinti.

**DEŠIMTASIS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO** **PROCESO ORGANIZAVIMO BŪDU MOKINIAMS, KURIE MOKOMI KASDIENIU MOKYMO PROCESO ORGANIZAVIMO BŪDU PAGAL PAGRINDINIO IR VIDURINIO UGDYMO PROGRAMAS**

65. Vadovaujantis Gimnazijos nuostatų, patvirtintų Kėdainių rajono savivaldybės tarybos

2021 m. liepos 16 d. sprendimu Nr. T2-153, 14.2 ir 14.4 punktais, bendruomenės susitarimais I – IV klasių mokiniams iki 30 procentų nuotoliniu mokymo proceso organizavimo būdu gali organizuojama:

65.1. visų dalykų konsultacijos;

65.2. visų dalykų pamokos, esant ypatingoms sąlygoms;

65.3. mokinių mokymas namie pagal gydytojo rekomendacijas ir (ar) pateiktus tėvų (globėjų, rūpintojų) prašymus.

66. Gimnazija, planuodama organizuoti ugdymo procesą nuotoliniu mokymo proceso organizavimo būdu, vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.

67. Ugdymo procesas nuotoliniu būdu organizuojamas, vadovaujantis Ugdymo organizavimo, esant ekstremaliai situacijai, karantinui, ekstremaliam įvykiui, tvarkos aprašu (1 priedas) ir Gimnazijos ugdymo proceso organizavimo nuotoliniu būdu tvarkos aprašu, patvirtintu direktoriaus 2020 m. kovo 18 d. įsakymu Nr.V–27.

**III SKYRIUS**

**PAGRINDINIO UGDYMO PROGRAMOS VYKDYMAS**

**PIRMASIS SKIRSNIS**

**PAGRINDINIO UGDYMO PROGRAMOS VYKDYMAS**

68. Gimnazija įgyvendina Pagrindinio ugdymo bendrąsias programas, kurias sudaro ugdymo sritys ir dalykai: dorinis ugdymas: etika, katalikų tikyba; kalbos: lietuvių kalba ir literatūra, pirmoji užsienio (anglų) kalba, antroji užsienio (rusų arba vokiečių) kalba; matematika; gamtamokslinis ugdymas: fizika, chemija, biologija; socialinis ugdymas: istorija, geografija, pilietiškumo ugdymas, ekonomika ir verslumas; meninis ugdymas: dailė, muzika; informacinės technologijos; technologijos; fizinis ugdymas, bendrųjų kompetencijų ir gyvenimo įgūdžių ugdymas.

69. Gimnazija, vykdydama pagrindinio ugdymo programą ir formuodama ugdymo turinį, užtikrina Pagrindinio ugdymo bendrosioms programoms įgyvendinti minimalų skiriamų pamokų skaičių per savaitę, nustatytą Bendrųjų ugdymo planų 109 punkte.

70. Mokiniams, pradedantiesiems mokytis pagal pagrindinio ugdymo programos antrąją dalis ir naujai atvykusiems mokiniams, skiriamas 1 mėnesio adaptacinis laikotarpis. Siekiant mokiniams padėti sėkmingai adaptuotis, į šią veiklą įtraukiami klasės vadovai, gimnazijos pagalbos specialistai. Per adaptacinį laikotarpį stebima individuali mokinio pažanga, bet mokinių pasiekimai nepatenkinamais pažymiais nevertinami.

71. Pagrindinio ugdymo programos antrojoje dalyje mokiniams sudaromos sąlygos laisvai pagal polinkius ir gebėjimus pasirinkti pasirenkamuosius dalykus, dalykų modulius.

72. 2022–2023 mokslo metais mokiniai mokysis šių dalykų modulių: I kl. – „Gramatika kiekvienam“ (anglų kalba), „Rinktiniai matematikos skyriai“, „Matematikos labirintuose“, „Taisyklingos kalbos vartojimas“, „Eksperimentiniai gamtos mokslai“, II kl. – „Kūrybinės dirbtuvės“, „Nestandartiniai uždaviniai“, „Rinktiniai matematikos skyriai“, „Teksto suvokimo mokymas“, „Eksperimentiniai gamtos mokslai“.

73. Mokiniui, kuris mokosi nuotoliniu mokymo proceso organizavimo būdu pavienio mokymosi forma, konsultacijoms, kurios gali būti individualios ir (ar) grupinės, skiriama iki 15 procentų Bendrųjų ugdymo planų 109 punkte nustatyto metinių arba savaitinių pamokų skaičiaus.

74. Mokinys, kuris išvyksta gyventi ar (ir) mokytis į užsienį, lietuvių kalbos, Lietuvos istorijos, Lietuvos geografijos dalykų gali mokytis nuotoliniu mokymo proceso organizavimo būdu. Norintieji mokytis kreipiasi į mokyklą, vykdančią nuotolinį mokymą. Mokiniams, kurie mokosi nuotoliniu mokymo proceso organizavimo būdu grupinio mokymosi forma, lietuvių kalbai mokyti skiriama 50 procentų, Lietuvos istorijai, Lietuvos geografijai – 30 procentų, o tiems, kurie mokosi nuotoliniu mokymo proceso organizavimo būdu pavienio mokymosi forma, – iki 15 procentų Bendrųjų ugdymo planų 109 punkte kasdieniam mokymo proceso organizavimo būdui nustatyto minimalaus metinių ir (ar) savaitinių pamokų skaičiaus. Mokant nuotoliniu mokymo proceso organizavimo būdu, mokymo trukmė gali būti trumpesnė negu 45 min.

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

75. Gimnazijoje rūpinamasi lietuvių kalbos ugdymu per visų dalykų pamokas ir vadovaujamasi direktoriaus 2017-08-30 įsakymu Nr.V- 134 patvirtintais Bendraisiais kalbos ugdymo reikalavimais gimnazijoje.

76. Dorinis ugdymas. Dorinio ugdymo dalyką (tradicinės religinės bendruomenės ar bendrijos tikybos ar etikos dalyką) mokiniui iki 14 metų parenka tėvai (globėjai), o nuo 14 metų mokinys savarankiškai renkasi pats. Siekiant užtikrinti mokymosi tęstinumą ir nuoseklumą, etiką arba tikybą mokiniai renkasi dvejiems metams ( I–II kl. ).

77. Lietuvių kalba ir literatūra. Gimnazija, įgyvendindama ugdymo turinį:

77.1 siūlo mokiniams rinktis lietuvių kalbos modulius;

77.2. mokiniams, kurie nepasiekia lietuvių kalbos pagrindinio ugdymo bendrojoje programoje numatyto patenkinamo lygio, sudaro sąlygas išlyginti mokymosi spragas (skiria konsultacijas).

78. Užsienio kalbos:

78.1. Pagrindinio ugdymo programoje užtikrinamas pradėtų mokytis užsienio kalbų mokymosi tęstinumas;

78.2. antrosios užsienio kalbos – vokiečių ir rusų;

78.3. II klasėje organizuojamas užsienio kalbų pasiekimų patikrinimas, naudojantis centralizuotai parengtais kalbos mokėjimo lygio nustatymo testais, pateikiamais per duomenų perdavimo sistemą KELTAS;

78.4. keisti užsienio kalbą, nebaigus pagrindinio ugdymo programos, galima tik tokiu atveju, jeigu mokinio norimos mokytis užsienio kalbos pasiekimų lygis ne žemesnis, nei numatyta tos kalbos Pagrindinio ugdymo bendrojoje programoje, arba jei mokinys yra atvykęs iš kitos Lietuvos ar užsienio mokyklos ir šiuo metu Gimnazija dėl objektyvių priežasčių negali sudaryti mokiniui galimybės toliau mokytis pradėtos kalbos. Gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus:

78.4.1. vienus mokslo metus jam skiriama ne mažiau nei viena papildoma užsienio kalbos pamoka per savaitę;

78.4.2. susidarius mokinių laikinajai grupei, kurios dydį numatė Gimnazija, atsižvelgiant į mokymo lėšas, skiriamos dvi papildomos pamokos;

78.5. jei mokinys yra baigęs tarptautinės bendrojo ugdymo programos dalį ar visą programą ir Gimnazija nustato, kad jo vienos užsienio kalbos pasiekimai yra aukštesni, nei numatyta Pagrindinio ugdymo bendrosiose programose, mokinio ir jo tėvų (globėjų, rūpintojų) pageidavimu Gimnazija įskaito mokinio pasiekimus ir konvertuoja pagal dešimtbalę vertinimo sistemą. Gimnazija sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros ar kitos kalbos pamokas kitose klasėse;

78.6. jeigu mokinys yra atvykęs iš kitos mokyklos ir, tėvams (globėjams, rūpintojams) pritarus, pageidauja toliau mokytis pradėtos kalbos, o Gimnazija neturi tos kalbos mokytojo, mokiniui sudaromos sąlygos mokytis užsienio kalbos kitoje mokykloje, kurioje vyksta tos kalbos pamokos, suderinus su mokiniu, mokinio tėvais (globėjais, rūpintojais) ir su valstybinės mokyklos (biudžetinės įstaigos) – savininko teises ir pareigas įgyvendinančia institucija, savivaldybės mokyklos (biudžetinės įstaigos) – savivaldybės vykdomąja institucija ar jos įgaliotu asmeniu. Skiriant pamokų skaičių, vadovaujamasi Bendrųjų ugdymo planų 109 punktu.

79. Matematika. Organizuojant matematikos mokymąsi:

79.1. mokinių matematikos mokymosi motyvacijai skatinti naudojamos Nacionalinio egzaminų centro parengtomis matematinio raštingumo užduotys;

79.2. naudojamos informacinės komunikacinės technologijos, skaitmeninės mokomosios priemonės;

79.3. stebimi mokinių matematikos pasiekimai ir, remiantis duomenimis, mokiniai skirstomi į srautus, numatant pagalbą mokiniams (užduotis ir metodus spragoms įveikti);

79.4. ugdant gabius matematikai vaikus naudojamos nacionalinių olimpiadų, konkurso „Kengūra“ užduotys (ir sprendimų rekomendacijos) ir kiti šaltiniai.

80.Technologijos:

80.1. privalomas 17 valandų integruotas technologijų kursas mokomas II klasėse. Užsiėmimai organizuojami taip, kad mokiniai galėtų susipažinti su profesijomis. Šio kurso pamokų metu gali būti organizuojamos ekskursijos į rajono įstaigas, pamokos integruojamos su ugdymu karjerai;

80.2. mokiniams, kurie mokosi pagal pagrindinio ugdymo programos antrąją dalį, siūloma Gimnazijos sukurta biotechnologijų programa. Mokiniai, mokydamiesi pagal Gimnazijos parengtą biotechnologijų programą, įgyja pasiekimus, numatytus pagrindinio ugdymo technologijų bendrojoje programoje.

81. Informacinės technologijos:

81.1. Gimnazijos I–II klasių informacinių technologijų kursą sudaro privalomoji dalis ir vienas iš pasirenkamųjų programavimo pradmenų, kompiuterinės leidybos pradmenų arba tinklalapių kūrimo pradmenų;

81.2 mokiniams pasiūlyti du moduliai: programavimo pradmenų ir kompiuterinės leidybos pradmenų. Modulį renkasi mokinys.

82. Socialinis ugdymas:

82.1. per socialinių mokslų pamokas mokymasis grindžiamas tiriamojo pobūdžio metodais, diskusijomis, bendradarbiavimu, savarankiškai atliekamu darbu ir informacinėmis komunikacinėmis technologijomis. I klasėje į turinį integruotos nacionalinio saugumo ir gynybos pagrindų temos, tokios kaip: Lietuvos Respublikos nacionalinio saugumo samprata ir sistema, rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai: tikslai, metodai, instrumentai; Lietuvos Respublikos nacionalinio saugumo pagrindų įstatymas;

82.2. siekiant gerinti Kėdainių krašto ir Lietuvos valstybės pažinimą, dalis istorijos ir geografijos pamokų organizuojamos netradicinėse aplinkose (muziejuose, lankytinose istorinėse vietose, vietos savivaldos institucijose, saugomų teritorijų lankytojų centruose), naudojamasi virtualiosiomis mokymosi aplinkomis;

82.3. pagal pagrindinio ugdymo programos antrąją dalį mokomasi pilietiškumo pagrindų. Laisvės kovų istorijai skirta 18 pamokų, integruojant temas į istorijos ir pilietiškumo pagrindų pamokas, lietuvių kalbos pamokas II klasėse:

|  |  |
| --- | --- |
| **Ei. Nr.** | **Tema** |
| Per istorijos, pilietiškumo pagrindų pamokas: | |
| 1. | Lietuvos okupacija ir aneksija. NKVD nusikaltimai Lietuvos gyventojų atžvilgiu ir jų naikinimas prasidėjus SSRS – Vokietijos karui. |
| 2. | Pasipriešinimo sovietiniam režimui organizavimas. Tautos sukilimas. Laikinosios Lietuvos vyriausybės sudarymas. |
| 3. | Pasipriešinimo nacių organizacijai organizavimas ir rezistencija. |
| 4. | Padėtis Lietuvoje, baigiantis Antrajam pasauliniam karui. |
| 5. | Laisvės kovų raida ir etapai. Partizanų apygardos ir svarbiausi jų veiklos bruožai. |
| 6. | Vyriausybės karinės ir politinės vadovybės kūrimas ir partizanų struktūrų centralizacija. |
| 7. | Partizanų gyvenimas ir laisvalaikis. |
| 8. | Lietuvos laisvės kovos sąjūdžio sukūrimas. Pasipriešinimo silpnėjimas. Represijos. |
| 9. | Žymiausi 1949 m. vasario 28 d. Deklaracijos signatarai. Ginkluoto pasipriešinimo vadovai, jų veikla ir likimai. |
| 10. | Partizaninio karo pabaiga. Laisvės kovų reikšmė. |
| 11. | Rezistentų ir disidentų kalinimo, kankinimo ir naikinimo vietos. |
| 12. | Sovietinės valdžios politika ir priespauda. |
| 13. | Neginkluotas pasipriešinimas: formos ir veiklos kryptys. |
| 14. | Lietuvos politinio ir visuomeninio gyvenimo liberalizacija: tautinis atgimimas ir jo slopinimas. |
| 15. | Lietuvos Sąjūdis ir tautinio išsivadavimo judėjimas (1988 – 1990). |
| 16. | Užsienio lietuvių veikla pirmos sovietinės ir nacių okupacijos metais. |
| 17. | Lietuvos diplomatų veikla ir atstovavimas Lietuvai 1944 – 1990 m. |
| 18. | Išeivijos lietuvių rezistencinė veikla ir veiksmai, siekiant atkurti Lietuvos nepriklausomybę. |
| Kūrybinės užduotys per lietuvių kalbos pamokas iš pateiktų temų: | |
| 1. | Partizanų gyvenimas ir laisvalaikis. |
| 2. | Neginkluotas pasipriešinimas: formos ir veiklos kryptys. |
| 3. | Išeivijos lietuvių rezistencinė veikla ir veiksmai, siekiant atkurti Lietuvos nepriklausomybę. |
| 4. | Integruota lietuvių kalbos, istorijos, pilietiškumo ugdymo pagrindų pamoka tema „Kas negina laisvės, tas nevertas jos“. |

83. Gamtamokslinis ugdymas:

83.1. mokymasis per gamtos mokslų pamokas grindžiamas tiriamojo pobūdžio metodais,

dialogais, diskusijomis, mokymusi bendradarbiaujant, savarankiškai atliekamu darbu, realiais arba virtualiais gamtamoksliniais gamtos reiškinių, procesų, objektų tyrimais. Diegiamas STEAM ugdymas – integralus, į kompleksišką tikrovės reiškinių pažinimą, pritaikymą ir problemų sprendimą kreipiantis mokinių gebėjimų ugdymas gamtos mokslų, matematikos, technologijų ir inžinerijos kontekste. Gimnazija sudaro mokiniams galimybes dalyvauti gamtos, technologijų, inžinerijos, matematikos ir menų centrų STEAM (angl. *science*, *technology*, *engineering*, *arts*, *maths*) vykdomose neformaliojo vaikų švietimo programų veiklose, vykstant į juos ir (ar) nuotoliniu būdu;

83.2. atliekant gamtamokslinius tyrimus naudojamasi turimomis mokyklinėmis priemonėmis, taip pat lengvai buityje ir gamtoje randamomis ir (ar) pasigaminamomis priemonėmis, kilnojamosiomis ir virtualiosiomis laboratorijomis, edukacinėmis erdvėmis ir mokymosi ištekliais už mokyklos ribų;

83.3. eksperimentiniams ir praktiniams įgūdžiams ugdyti skiriama ne mažiau kaip 30–40 procentų dalykui skirtų pamokų per mokslo metus. Nesant sąlygų atlikti eksperimentus Gimazijoje, sudaromos sąlygos juos atlikti kitoje mokykloje, atvirosios prieigos centruose ar kitose tam tinkamose aplinkose;

83.4. gamtamoksliniams pasiekimams gerinti, kad būtų geriau suprantamos visuomenės raidos tendencijos, mokslo ir technologijų pažanga ir inovacijų vaidmuo, mokiniams siūlomi pasirenkamieji dalykai ir neformaliojo švietimo veiklos.

84. Meninis ugdymas: meninio ugdymo srities dalykus sudaro privalomieji dailės ir muzikos dalykai.

85. Fizinis ugdymas:

85.1. fiziniam ugdymui skiriamos 2 savaitinės valandos;

85.2. mokiniams sudaromos sąlygos lankyti jų pomėgius atitinkančias aktyvaus judėjimo pratybas Gimnazijoje:

85.2.1. 2 val. skirta šokio būreliams;

85.2.2. 6 val. skirta sporto būreliams;

85.2.3. sporto salė po 2 valandas skirta šeštadieniais;

85.3. aktyvaus judėjimo pratybas mokiniai gali lankyti kitose vaikų neformaliojo švietimo įstaigose;

85.4. fizinio ugdymo mokytojai tvarko mokinių, lankančių šias pratybas, apskaitą;

85.5. aktyvaus judėjimo apskaita fiksuojama Mokytojų tarybos 2015 m. rugpjūčio 28 d. posėdyje Nr.V4 - 5 patvirtintoje formoje:

|  |  |  |  |
| --- | --- | --- | --- |
| **Eil. Nr.** | **Mokinio pavardė, vardas** | **Aktyvaus judėjimo pratybų pavadinimas** | **Vieta** |
|  |  |  |  |

85.6. aktyvaus judėjimo apskaitos formos saugoma vienus mokslo metus fizinio ugdymo mokytojų;

85.7. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;

85.8. tėvų (globėjų, rūpintojų) pageidavimu mokiniai gali lankyti sveikatos grupes ne Gimnazijoje;

85.9. parengiamosios medicininės fizinio pajėgumo grupės mokiniams krūvis ir pratimai skiriami atsižvelgus į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas taiko alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

85.10. parengiamosios medicininės fizinio pajėgumo grupės mokinių pasiekimai vertinami įskaityta/neįskaityta. Dėl ligos pobūdžio negalintiesiems atlikti įprastų užduočių mokytojas taiko alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

85.11. mokiniai, atleisti nuo fizinio ugdymo pamokų dėl sveikatos ir laikinai dėl ligos, atlieka teorines ir praktines mokytojo jam paskirtas užduotis (atlieka kitą veiklą: žaidžia stalo žaidimus (šaškės, šachmatai ir pan.), veiklą kompiuterių klasėje, bibliotekoje, konsultacijas, socialinę veiklą ir pan.).

86. Žmogaus sauga. Žmogaus saugos ugdymas organizuojamas, vadovaujantis Žmogaus saugos ugdymo bendrąja programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159. Žmogaus saugos kursas dėstomas I klasėse vieną pusmetį, skiriant 0,5 val. per savaitę. Mokinių žinios (įskaityta/ neįskaityta) vertinamos baigus visą kursą, rašomas metinis įvertinimas.

87. Pagrindinio ugdymo programai įgyvendinti pamokų skaičius per dvejus metus grupine mokymosi forma kasdieniu mokymo proceso organizavimo būdu pateikiamas 2 priede.

**IV SKYRIUS**

**VIDURINIO UGDYMO PROGRAMOS VYKDYMAS**

88. Vidurinio ugdymo programa vykdoma, vadovaujantis Vidurinio ugdymo bendrosiomis programomis, Ugdymo programų aprašu, Mokymosi formų ir mokymo organizavimo tvarkos aprašu, Geros mokyklos koncepcija, Bendraisiais ugdymo planais, atsižvelgiama į Mokymosi krypčių pasirinkimo galimybių didinimo 14–19 metų mokiniams modelio aprašą.

89. Vidurinio ugdymo programos trukmė – dveji mokslo metai. Vidurinio ugdymo programos turinį sudaro:

89.1. privaloma dalis: privalomi mokytis dalykai ir privalomai pasirenkami dalykai, pvz., dalykų moduliai, dalykai, brandos darbas;

89.2. laisvai pasirenkama dalis: pasirenkamieji dalykai, dalykų moduliai. Pasirenkamieji dalykų moduliai neskaičiuojami kaip atskiri dalykai;

90. Mokinys, vadovaudamasis Ugdymo programų aprašu, Gimnazijos pasiūlymais ir atsižvelgdamas į tolesnius mokymosi planus, priima sprendimą, kokius dalykus ar modulius renkasi mokytis pagal vidurinio ugdymo programą, apsisprendžia dėl vieno brandos darbo rengimo.

91. Mokinys kartu su mokytojais, padedant tėvams (globėjams, rūpintojams), pasirengia individualų ugdymo planą pagal Gimnazijos nustatytą individualaus ugdymo plano struktūrą.

92. Individualų ugdymo planą mokinys gali koreguoti pagal Gimnazijos nustatytą individualaus ugdymo plano keitimo tvarką. Keisdamas dalyką, dalyko kursą, kalbos mokėjimo lygį, mokinys vadovaujasi Dalyko, dalyko programos kurso, mokėjimo lygio kurso, dalyko modulio keitimo tvarka, patvirtinta direktoriaus 2013-08-30 įsakymu Nr.V1-90.

93. Gimnazija užtikrina, kad privalomų, privalomai ir laisvai pasirenkamų dalykų mokinio individualiame plane būtų ne mažiau nei 8, o minimalus pamokų skaičius per savaitę – 28.

94. Vidurinio ugdymo programą sudaro šios ugdymo sritys: dorinis ugdymas (etika ir tikyba), kalbinis ugdymas (lietuvių kalba ir literatūra, užsienio kalbos), matematinis ugdymas ( matematika, informacinės technologijos), gamtamokslinis ugdymas (biologija, chemija, fizika, integruotas gamtos mokslų kursas), socialinis ugdymas (istorija, geografija, integruotas socialinių mokslų kursas), meninis ugdymas (dailė, muzika), technologinis ugdymas (taikomasis menas, amatai ir dizainas, statyba ir medžio apdirbimas, mechanika ir mechaninis remontas), fizinis ugdymas ir sveikatos ugdymas (fizinis ugdymas, sporto šakos ir žmogaus sauga).

95. Mokinio pasirinkti mokytis dalykai tampa privalomi. Jeigu pasirinkto dalyko programos mokinys nebaigia ir nepasiekia joje numatytų pasiekimų, pripažįstama, kad jis jo nesimokė.

96. Gimnazija mokiniui, besimokančiam pagal vidurinio ugdymo programą, sudaro sąlygas įgyvendinti individualų ugdymo planą ir siekia, kad jis pagilintų ir praplėstų pasirinktų sričių žinias, gebėjimus bei kompetencijas, pasirengtų laikyti brandos egzaminus ir tęstų tolesnį mokymąsi.

97. Mokiniui, atvykusiam iš kitos mokyklos, Gimnazija užtikrina galimybę įgyvendinti savo individualų ugdymo planą arba, nesant tam sąlygų, pasiūlo keisti pasirinktus dalykus ar modulius.

98. Mokiniui, besimokančiam savarankišku mokymo proceso organizavimo būdu (pavienio mokymosi forma), individualioms konsultacijoms skiriama iki 15 procentų, o grupėms – 40 procentų Bendrųjų ugdymo planų 143 punkte nustatyto savaitinių pamokų skaičiaus.

99. Gimnazija, formuodama ir įgyvendindama ugdymo turinį pagal vidurinio ugdymo bendrąsias programas, siūlo mokiniams pasirinkti jų polinkius ir interesus atitinkančius pasirenkamuosius dalykus, pasirenkamuosius dalykus, kurių turinys siejamas su nacionalinio saugumo temomis, dalykų modulius.

100. Parengtos ir mokinių pasirinktos pasirenkamųjų dalykų, dalykų modulių programos pateiktos 9 lentelėje;

9 lentelė

|  |  |  |  |
| --- | --- | --- | --- |
| **Pasirenkamasis dalykas** | **Val. sk.** | **Dalyko modulis** | **Val. sk.** |
| Ekonomika ir vadyba | 2 | „Raštingumo įgūdžių gilinimas“ | 1 |
| Braižyba | 2 | „Pagilintas anglų kalbos kalbėjimo kursas“ | 1 |
| Psichologija | 2 | „Rinktiniai matematikos skyriai“ | 1 |
| Kompiuterinė braižyba | 2 | „Diplomatijos istorija“ | 1 |
|  | 2 | „Organizmų gyvybinės funkcijos“ | 1 |
|  |  | „Fizika gamtoje ir technikoje“ | 1 |
|  |  | „Organinės chemijos praktikumas“ | 1 |
|  |  | „Teksto kūrimas ir redagavimas“ | 1 |
|  |  | „Rašykime taisyklingai“ | 1 |
|  |  | „Stereometrijos kurso sisteminimas“ | 1 |
|  |  | „Istorijos šaltinių nagrinėjimas“ | 1 |
|  |  | „Programavimo uždavinių praktikumas“ | 1 |
|  |  | „Žmogaus organizmas ir jo funkcijos“ | 1 |
|  |  | „Mechaninių, šiluminių ir elektromagnetinių reiškinių ryšiai“ | 1 |
|  |  | „Gyvybės chemija“ | 1 |

101. Gimnazija sudaro sąlygas mokiniams siekti asmeninės ir pilietinės brandos ir ugdyti gyvenime būtinas bendrąsias kompetencijas ir gebėjimus naudodama pamokas, skirtas mokinių ugdymo poreikiams tenkinti, šioms veikloms:

101.1. rengti ir įgyvendinti projektus;

101.2. rengti brandos darbus.

102. Gimnazija sudaro sąlygas mokinių socialinei-pilietinei veiklai, savanorystei ir skatina mokinius jomis užsiimti. Gimnazija padeda mokiniams susipažinti su profesijų įvairove ir pasirinkimo galimybėmis, planuoti tolesnį savo mokymąsi ir (ar) darbinę veiklą, karjerą.

103. Mokiniams, kurie mokosi savarankiškai pavienio mokymosi forma, konsultacijoms skiriama iki 15 procentų, o besimokantiems grupinio mokymosi forma – 40 procentų Bendrųjų ugdymo planų 129 punktu nustatyto savaitinių pamokų skaičiaus. Mokinių mokymas namuose organizuojamas vadovaujantis Bendrųjų ugdymo planų II skyriaus vienuoliktuoju skirsniu „Mokinių mokymo namie ir ugdymosi šeimoje organizavimas“.

104. Į vidurinio ugdymo dalykų turinį integruojama Žmogaus saugos ugdymo bendroji programa.

105. Laikinosios grupės vidurinio ugdymo programai įgyvendinti sudaromos iš mokinių, kurie pasirenka tą pačią bendrojo ugdymo dalyko kurso programą, tą patį dalyko modulį, pasirenkamąjį dalyką. III–IV klasių laikinųjų grupių sudarymas ir mokinių skaičius pateikiamas 3 priede.

106. Nesusidarius laikinajai grupei (10 mokinių), pavieniai mokiniai norimo kurso programų mokosi savarankiškai. Į mokinio savarankiško mokymosi krūvį įskaitomas dalyko kursui skirtas pamokų skaičius.

107. Vidurinio ugdymo programai įgyvendinti skiriamų pamokų skaičius per savaitę ir per dvejus metus grupine mokymosi forma kasdieniu mokymo proceso organizavimo būdu (žr.10 lentelę).

10 lentelė

|  |  |  |  |
| --- | --- | --- | --- |
| **Ugdymo sritys, dalykai** | **Minimalus pamokų skaičius privalomam turiniui** | **Bendrasis kursas** | **Išplėstinis kursas** |
| Dorinis ugdymas | 70 |  |  |
| Tikyba |  | 70 | - |
| Etika |  | 70 | - |
| Kalbos | | | |
| Lietuvių kalba ir literatūra | 280 | 280 | 350 |
| Užsienio kalbos |  | Kursas, orientuotas į B1 mokėjimo lygį | Kursas, orientuotas į B2 mokėjimo lygį |
| Užsienio kalba (anglų) | 210 | 210 | 210 |
| Užsienio kalba (rusų) | 210 | 210 | 210 |
| Užsienio kalba (vokiečių) | 210 | 210 | 210 |
|  |  | Bendrasis kursas | Išplėstinis kursas |
| Socialinis ugdymas | 140 |  |  |
| Istorija |  | 140 | 210 |
| Geografija |  | 140 | 210 |
| Matematika | 210 | 210 | 315 |
| Informacinės technologijos |  | 70 | 140 |
| Gamtamokslinis ugdymas | 140 |  |  |
| Biologija |  | 140 | 210 |
| Fizika |  | 140 | 245 |
| Chemija |  | 140 | 210 |
| Meninis ugdymas ir technologijos | 140 |  |  |
| Dailė |  | 140 | 210 |
| Muzika |  | 140 | 210 |
| Šokis |  | 140 | 210 |
| Kompiuterinės muzikos technologijos |  | 140 | 210 |
| Technologijos (kryptys): | | | |
| Verslas, vadyba ir mažmeninė prekyba |  | 140 | 210 |
| Fizinis ugdymas\*\*\* | 140-210 | 140 | 280 |
| Fizinis ugdymas |  | 140 | 280 |
| Pasirinkta sporto šaka (aerobika) |  | 140 |  |
| Žmogaus sauga\*\* | 17,5 | 17,5 | 17,5 |
| Pasirenkamieji dalykai, dalykų moduliai | | | |
| Projektinė veikla / Brandos darbas 17,5-37 | | | |
| Mokinio pasirinktas mokymo turinys |  | Iki 26 | Iki 26 |
| Minimalus privalomų pamokų skaičius mokiniui per savaitę | 28 pamokos per savaitę | | |
| Neformalusis vaikų švietimas (valandų skaičius) klasei | 210 valandų | | |
| Mokinio ugdymo(si) poreikiams tenkinti | 840 pamokų dvejiems metams | | |
| Maksimalus pamokų skaičius klasei, esant 3 ir daugiau gimnazijos III klasių, –3570 pamokų per metus (51 pamoka per savaitę). | | | |

Pastabos:

\*\* integruojama į ugdymo turinį;

\*\*\* fizinis ugdymas įgyvendinimas pagal vidurinio ugdymo kūno kultūros bendrąją programą.

Gimnazijos ugdymo plano kontaktinių valandų skaičius neviršija Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, numatyto kontaktinių valandų skaičiaus.

**V SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

108. Gimnazija mokinio, turinčio specialiųjų ugdymosi poreikių, ugdymą organizuoja, vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

109. Gimnazija, formuodama mokinio ugdymo turinį ir organizuodama bei įgyvendindama ugdymo procesą, vadovaujasi bendrosiomis programomis ir šio skyriaus nuostatomis (jei šiame skyriuje nereglamentuojama, Gimnazija vadovaujasi kitomis Bendrųjų ugdymo planų nuostatomis, reglamentuojančiomis ugdymo programų įgyvendinimą) ir atsižvelgia į:

109.1. mokinio mokymosi ir švietimo pagalbos poreikius;

109.2. formaliojo švietimo programą;

109.3. mokymosi formą ir mokymo proceso organizavimo būdą;

109.4. švietimo pagalbos specialistų, mokyklos vaiko gerovės komisijos, pedagoginių psichologinių ar švietimo pagalbos tarnybų rekomendacijas.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

110. Gimnazija kiekvienam mokiniui, turinčiam specialiųjų ugdymosi poreikių, rengia individualų ugdymo planą, kurio sudėtinė dalis yra pagalbos planas, apimantis pagalbas ir paslaugas ugdymo procese ir kitų specialistų teikiamas pagalbas, didinančias ugdymo veiksmingumą, ir kurio:

110.1. rengimui, įgyvendinimo koordinavimui paskiria koordinuojantį asmenį, kuris kartu su mokytojais ir švietimo pagalbą teikiančiais specialistais, vaiku, jo tėvais (globėjais, rūpintojais) numato ugdymo ir pagalbos tikslus;

110.2. įgyvendinimui sudaromi individualūs tvarkaraščiai, kurie dera su klasės, kurioje mokinys mokosi, tvarkaraščiu, ir užtikrinama, kad mokinys gaus ugdymą ir švietimo pagalbą tokia apimtimi, kokią nustato Bendrieji ugdymo planai ir rekomenduoja mokiniui pedagoginė psichologinė ar švietimo pagalbos tarnyba;

110.3. formą nusistato pati Gimnazija, suplanuoja jų įgyvendinimo, stebėsenos ir aptarimo formas bei etapus.

111. Gimnazija, rengdama individualų ugdymo planą mokiniui ir vadovaudamasi Bendrųjų ugdymo planų 109, 129 punktuose nurodytu pagrindinio ar vidurinio ugdymo dalykų programoms įgyvendinti skiriamų pamokų skaičiumi, gali:

111.1. pagrindinio ugdymo programoje koreguoti iki 30 procentų dalykų programoms įgyvendinti skiriamų metinių pamokų skaičiaus (nemažindama nustatyto mokiniui minimalaus pamokų skaičiaus per savaitę);

111.2. planuoti specialiąsias pamokas ir (ar) didinti pamokų, skirtų ugdymo sričiai, socialinei veiklai, ugdymui profesinei karjerai, medijų ir informaciniam raštingumui, skaičių, siekdama plėtoti asmens kompetencijas ir tenkinti ugdymosi poreikius, daugiau dėmesio skirti bendrųjų kompetencijų ugdymui, meniniam, technologiniam, sveikatos ugdymui. Mokiniams, kurių gimtoji kalba nėra lietuvių kalba, rekomenduojama skirti pamokas lietuvių kalbai mokyti ar dvikalbiam ugdymui;

111.3. keisti specialiųjų pamokų, pratybų ir individualiai pagalbai skiriamų valandų (pamokų) skaičių;

111.4. gali mažinti minimalų privalomą pamokų skaičių besimokantiesiems pagal pagrindinio ugdymo individualizuotą programą iki 10 procentų Bendrųjų ugdymo planų 109 punkte nurodytų pamokų skaičiaus per metus, didindama neformaliojo vaikų švietimo valandų skaičių ar socialinei veiklai valandų skaičių;

111.5. keisti pamokų trukmę, dienos ugdymo struktūrą, siekdama individualiame ugdymo plane numatytų tikslų;

111.6. formuoti nuolatines ar laikinąsias grupes, pogrupius iš tų pačių ar skirtingų klasių mokinių;

111.7. mokyti tik vienos užsienio kalbos – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus;

111.8. besimokantįjį pagal individualizuotą pagrindinio ugdymo programą pagrindinio ugdymo programoje prasidedančių dalykų pradėti mokyti metais vėliau, juos sieti su praktiniais mokinio interesais, kasdiene gyvenimo patirtimi; mokymas gali būti organizuojamas atskiromis veiklomis;

111.9. besimokančiajam pagal individualizuotą pagrindinio ugdymo programą, jei ugdymas įgyvendinamas pagal Bendrųjų ugdymo planų 109 punktą, vietoje kelių vienos srities dalykų galima siūlyti integruotas tų dalykų pamokas, dalykų modulius, projektines veiklas, skirtas esminėms srities dalykų ir bendrosioms kompetencijoms įgyti;

111.10. nemokyti užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir (ar) rašymo, intelekto, bendrieji mokymosi sutrikimai, klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuvių, lietuvių gestų kalbai mokyti, kurčiųjų dvikalbystei ugdyti;

111.11. nemokyti muzikos turinčiojo klausos sutrikimą (išskyrus nežymų);

111.12. nemokyti technologijų turinčiojo judesio ir padėties bei neurologinių sutrikimų (išskyrus lengvus), o vietoj jų mokinys gali rinktis kitus individualaus ugdymo plano dalykus, tenkinančius specialiuosius ugdymosi poreikius, gauti pedagoginę ar specialiąją pedagoginę pagalbą.

112. Mokiniui, kuris mokosi pagal bendrojo ugdymo programą, ją pritaikant, mokinio individualus ugdymo planas sudaromas vadovaujantis Bendrųjų ugdymo planų 109 ir 129 punktuose dalykų programoms įgyvendinti nurodomu pamokų skaičiumi, kuris gali būti koreguojamas iki 25 procentų. Bendras pamokų ir neformaliojo švietimo pamokų skaičius gali būti didinamas atsižvelgiant į mokinio galias ir ugdymosi poreikius, specialistų rekomendacijas:

112.1. sutrikusios klausos mokinio individualaus ugdymo plano rengimas:

112.1.2. pagrindinio ugdymo programoje individualus ugdymo planas sudaromas vadovaujantis Bendrųjų ugdymo planų 75, 109 ir 129 punktais, be to:

112.1.2.1. atsižvelgiant į klausos netekimo laiką, kalbos išsivystymo lygį, turimus tarties įgūdžius ir gebėjimą bendrauti kalba, ugdymo plane specialiosios pamokos skiriamos tarčiai, kalbai ir klausai lavinti;

112.1.2.2. kurčio ir neprigirdinčio mokinio ugdymo plane turi būti skiriama: lietuvių gestų kalbai – ne mažiau kaip 74 pamokos, lietuvių kalbai ir literatūrai – ne mažiau kaip 222 pamokos per metus;

112.1.3. kurčias ir neprigirdintis mokinys mokomas totaliosios komunikacijos žodiniu ar dvikalbiu metodu, atsižvelgiant į individualius gebėjimus ir tėvų (globėjų, rūpintojų) pageidavimus. Dvikalbystei ugdyti mokykla gali skirti papildomas valandas individualiame ugdymo plane nuolat ar laikinai mokiniui, kurio nepakankamas gestų kalbos ir žodinės kalbų mokėjimas daro neigiamą įtaką mokymosi pasiekimams, vaiko pažintinei, kalbinei ir emocinei raidai;

112.1.4. I–II klasėse iš mokinio ugdymo(si) poreikiams tenkinti skiriamų pamokų ne mažiau kaip 100 pamokų per metus turi būti skiriama mokyti individualizuotai ir diferencijuotai bei karjeros valdymo kompetencijoms ugdyti;

112.1.5. mokiniui tarties, kalbos mokymo ir klausos lavinimo specialiosioms pratyboms skiriama: I-–II klasėse – ne mažiau kaip 37 pamokos per metus, turinčiam kochlearinius implantus – ne mažiau kaip 74 pamokos per metus. Pratybų ir lietuvių kalbos pamokų turinys turi derėti;

112.2. sutrikusios regos mokinio individualiame ugdymo plane:

112.2.2. mokiniui, kuris mokosi pagal pagrindinio ugdymo programą, ugdymo planas sudaromas vadovaujantis Bendrųjų ugdymo planų 109 punktu. Ugdymo plane skiriamos specialiosios pamokos ir specialiosios pratybos:

112.2.2.1. silpnaregiam mokiniui, kuriam gresia pavojus apakti, individualioms pratyboms (iki ketverių metų) mokyti(s) Brailio rašto skiriamos ne mažiau kaip 37 pamokos per metus, jas išdėstant intervalais, sudarančiais sąlygas mokiniui kuo greičiau išmokti Brailio rašto;

112.2.2.2. aklam (regėjimo aštrumas nuo šviesos pojūčio iki 0,04) ir silpnaregiam (regėjimo aštrumas – 0,05–0,1) mokiniui regėjimui lavinti galima skirti 37 ir daugiau pamokų per metus (turint mokymo lėšų);

112.2.3. tiflopedagoginė pagalba aklam ir žymią silpnaregystę (geriau matančios akies regėjimo aštrumas su korekcija – nuo 0,05 iki 0,1) turinčiam mokiniui, kuris mokosi pagal pagrindinio ugdymo programą, yra privaloma;

112.2.4. nereginčiam mokiniui individualioms mobilumo lavinimo pratyboms skiriamos ne mažiau kaip 37 pamokos per metus. Šios pamokos gali būti skiriamos ir kasdienio gyvenimo bei komunikaciniams įgūdžiams ugdyti;

112.3. kurčneregio mokinio individualus ugdymo planas sudaromas vadovaujantis Bendrųjų ugdymo planų 6 priedu;

112.4. sutrikusios kalbos ir kitos komunikacijos mokinio individualus ugdymo planas sudaromas vadovaujantis Bendrųjų ugdymo planų 109 ir 129 punktais. Ugdymo plane specialiosios pamokos skiriamos tarčiai, kalbai ir klausai lavinti:

112.4.1. specialiosioms pratyboms I–II klasėse – ne mažiau kaip 18 pamokų per metus mokinio kalbai ir komunikacijai lavinti;

112.4.2. mokiniui, bendraujančiam alternatyviuoju būdu, tarties, kalbos ir komunikacijos lavinimo specialiosioms pratyboms I–II klasėse skiriama ne mažiau kaip 18 pamokų per metus;

112.5. judesio ir padėties sutrikimų turinčio mokinio individualus ugdymo planas sudaromas vadovaujantis Bendrųjų ugdymo planų 109 ir 129 punktais. Ugdymo plane pamokos turėtų būti skiriamos gydomajam fiziniam ugdymui, sensomotorikai lavinti, naudojimosi kompiuteriu įgūdžiams formuoti, komunikaciniams gebėjimams ugdyti:

112.5.1. mokiniui, sergančiam cerebriniu paralyžiumi ar turinčiam judesio ir padėties sutrikimų (išskyrus lengvus), I–II klasėse individualioms gydomosios fizinio ugdymo pratyboms skiriamos ne mažiau kaip 37 pamokos per metus;

112.5.3. mokiniui, bendraujančiam alternatyviuoju būdu, I–II klasėse tarties, kalbos ir komunikacijos lavinimo specialiosios pratybos gali būti integruojamos į komunikacinės ir pažintinės veiklos, lietuvių kalbos ir literatūros pamokas. Pratybų ir komunikacinės, pažintinės veiklos, lietuvių kalbos ir literatūros pamokų turinys turi derėti;

112.5.4. 4–8 mokinių grupei gali būti skiriama iki 111 pamokų per metus sveikatą stiprinančiam fiziniam ugdymui;

112.6**.** įvairiapusių raidos sutrikimų turinčio mokinio individualus ugdymo planas sudaromas vadovaujantis Bendrųjų ugdymo planų 109 ir 129 punktais:

112.6.1. bendroje klasėje, skiriant mokytojo padėjėją;

112.6.2. individualiame ugdymo plane numatomi elgesio prevencijos ir intervencijos būdai, socialinių įgūdžių ugdymo veiklos. Periodiškai (ne rečiau kaip kartą per mėnesį) arba užfiksavus mokinio pažangą ar nustačius, kad ugdymo procese pažanga nedaroma, peržiūrimas ir koreguojamas individualus pagalbos vaikui planas;

112.6.3. esant poreikiui mokiniui pritaikoma nuolatinė mokymosi vieta, prireikus naudojamos sienelės / širmos, skirtos dėmesiui koncentruoti ugdymo proceso metu, triukšmui mažinti. Įrengiama kiek įmanoma labiau nuo triukšmo izoliuota erdvė klasėje ar už klasės ribų, kurioje įvairiapusių raidos sutrikimų turinčiam mokiniui būtų sudaromos galimybės pertraukai veiklos metu ar esant emocinio nestabilumo būklei;

112.6.4. rengdami individualų ugdymo planą, mokytojai bendradarbiauja su švietimo pagalbos specialistais, gauna nuolatinę pagalbą ir paramą taikyti elgesio vertinimo instrumentus netinkamo elgesio priežastims nustatyti bei reikalingų įgūdžių ugdymo strategijoms parinkti;

112.6.6. siekiant atsižvelgti į individualius mokinio gebėjimus ir raidos specifiką, numatomi mokymo medžiagos pateikimo būdai (vaizdiniu, garsiniu ir kt.) ir įtraukiami mokiniai į veiklas pagal jų pomėgius, pasirenka individualiame ugdymo plane numatytą mokymosi pasiekimų vertinimo ir individualios pažangos stebėjimo formą;

112.6.7. sudarant tvarkaraščius individualiam ugdymo planui įgyvendinti, užtikrinamos sąlygos ugdomosios veiklos metu daryti fizinio aktyvumo pertraukas, jų metu pagal galimybes panaudojant specialias priemones (minkštasuolius, balansavimo, supimosi priemones ir kt.);

112.6.8. užtikrinama, kad bus taikomi vizualinio struktūravimo metodai ir priemonės pamokų ir pertraukų metu (struktūruoti erdves, veiklas, pamokas, pertraukas, užduotis, naudoti vaizdinę dienotvarkę, pasirinkimų lenteles ir kt.) bei teikiama kita vizualinė pagalba (pvz., naudoti atgalinius laikmačius).

113. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias. Mokytoją konsultuoja Kėdainių pedagoginės psichologinės švietimo pagalbos tarnybos specialistai.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ,**

**PAŽANGOS IR PASIEKIMŲ VERTINIMAS**

114. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų 28 punkto nuostatomis.

115. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal bendrojoje programoje numatytus pasiekimus, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi).

116. Dėl mokinio, kuris mokosi pagal individualizuotą pagrindinio ugdymo programą arba Socialinių įgūdžių ugdymo programą, mokymosi pasiekimų vertinimo (būdų, periodiškumo) ir įforminimo susitariama Gimnazijoje. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus. Vertinimo būdus renkasi Gimnazija (vertinimo įrašai „įskaityta“, „neįskaityta“, aprašai, pažymiai ir kt.).

**KETVIRTASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

117. Švietimo pagalbą mokiniui užtikrina Gimnazija.

118. Švietimo pagalba, ją teikiantys specialistai, tikslai ir intensyvumas mokiniui turi būti numatyti mokinio pagalbos plane.

119. Švietimo pagalbą teikiantys specialistai padeda įveikti mokymosi sunkumus, šalindami priežastis, dėl kurių mokinys patiria mokymosi sunkumų ir susiduria su kliūtimis dalyvauti ugdymo procese, bendradarbiaudami dirba komandose kartu su mokytojais ir kitais specialistais, teikiančiais pagalbą mokiniui, mokinio tėvais (globėjais, rūpintojais), teikia konsultacinę pagalbą ir įgalina mokinio tėvus (globėjus, rūpintojus), kitus, teikiančius paslaugas ir pagalbas, padėti mokiniui ugdytis, sudaryti sąlygas mokytis ir užtikrinti jo gerovę.

120. Švietimo pagalba mokiniui teikiama laikinai ar nuolat ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.

121. Švietimo pagalbos teikimo formos parenkamos mokiniui individualiai, jos gali būti specialiosios pamokos, pratybos, konsultacijos, pagalba ugdymosi veiklose, savirūpos procese ir kt.

**PENKTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

122. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja Gimnazija pagal vaiko gerovės komisijos ir pedagoginės psichologinės ar švietimo pagalbos tarnybos, gydytojų rekomendacijas, sudariusi mokinio individualų ugdymo planą mokymosi namie laikotarpiui.

123. Mokiniui, kuris mokosi pagal pritaikytą pagrindinio ugdymo programą, mokyti namie mokykla skiria pamokų, vadovaudamasi Bendrųjų ugdymo planų 57–62 ir 129 punktais, iš jų iki 74 pamokų gali skirti specialiosioms pamokoms, specialiosioms pratyboms ar konsultacijoms;

124. Mokinio, kuris mokosi pagal individualizuotą pagrindinio ugdymo programą, mokymas namie organizuojamas vadovaujantis Bendrųjų ugdymo planų 109 punktu. Mokyti namie skiriamos ne mažiau kaip 296 valandos per metus:

124.1. iki 74 pamokų per metus galima skirti specialiosioms pamokoms ar specialiosioms pratyboms;

124.2. mokiniui, turinčiam judesio ir padėties sutrikimų, rekomenduojama iki 74 pamokų per metus skirti gydomajai mankštai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA SUDERINTA

Kėdainių šviesiosios gimnazijos Kėdainių rajono savivaldybės administracijos

tarybos 2022-08-30 posėdžio Švietimo skyriaus vedėja

protokoliniu nutarimu Nr.V3-3 Vilma Dobrovolskienė

Kėdainių šviesiosios gimnazijos 2022–2023

mokslo metų pagrindinio ir vidurinio

ugdymo programų ugdymo plano 1 priedas

**UGDYMO ORGANIZAVIMO, ESANT EKSTREMALIAI SITUACIJAI, KARANTINUI, EKSTREMALIAM ĮVYKIUI, TVARKOS APRAŠAS**

1. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms Gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu (Gimnazija yra dalykų brandos egzaminų centras, vyksta remonto darbai Gimnazijoje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

2. Ekstremali temperatūra mokyklos ir (ar) gyvenamojoje teritorijoje:

2.1. minus 25°C ar žemesnė – I–IV gimnazijos klasių mokiniams;

2.2. 30°C ar aukštesnė – I–IV gimnazijos klasių mokiniams.

3. Gimnazijos direktorius, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms Gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:

3.1. mažinančius / šalinančius pavojų mokinių sveikatai ir gyvybei;

3.2. laikinai stabdyti ugdymo procesą, kai dėl susidariusių aplinkybių Gimnazijos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas Gimnazijos direktoriuas sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, Gimnazijos direktorius sprendimą dėl ugdymo proceso stabdymo derina su Kėdainių rajono savivaldybės švietimo skyriaus vedėju;

3.3. ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. Gimnazijos dirktorius sprendimą ugdymo procesą ar jo dalį organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

4. Valstybės, savivaldybės lygiu ar Gimnazijos direktoriaus sprendimu ugdymo procesą ar jo dalį organizuojant nuotoliniu mokymo būdu, Gimnazija:

4.1. priima sprendimus ugdymo procesui nuotoliniu mokymo būdu organizuoti, atsižvelgdama į Ugdymo plane numatytas gaires nuotoliniam mokymo procesui organizuoti, Bendrųjų ugdymo planų nuostatas;

4.2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

4.3. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, taip pat mokiniams, turintiems vidutinių, didelių ar labai didelių specialiųjų ugdymosi poreikių (išskyrus atsirandančius dėl išskirtinių gabumų), užtikrinamos sąlygos mokytis Gimnazijoje, jeigu Gimnazijoje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti Gimnazijoje, ugdymo proceso organizavimas laikinai perkeliamas į kitas saugias patalpas;

4.4. susitaria dėl mokinių emocinės sveikatos stebėjimo, taip pat mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

4.5. įgyvendindama ugdymo programas, ne mažiau kaip 80 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui ir ne daugiau kaip 20 procentų – asinchroniniam ugdymui. Nepertraukiamo sinchroninio ugdymo trukmė – iki 90 min.;

4.6. pertvarko pamokų tvarkaraštį, pritaikydama jį ugdymo procesą organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas;

4.7. pritaiko pamokos struktūrą sinchroniniam ir asinchroniniam ugdymui, atsižvelgdama į mokinių amžių, dalyko programos ir ugdymo programos ypatumus;

4.8. susitaria dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;

4.9. numato mokinių ir jų tėvų (globėjų, rūpintojų) informavimo būdus;

4.10. paskiria asmenį(-is), kuris(-ie) teiks bendrąją informaciją apie ugdymo proceso organizavimo tvarką, švietimo pagalbos teikimą, komunikuos kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas gimnazijoje negalėjo būti organizuojamas kasdieniu būdu. Informacija apie tai skelbiama Gimnazijos tinklalapyje;

4.11. numato planą, kaip pasibaigus ypatingoms aplinkybėms sklandžiai grįžti prie įprasto ugdymo proceso organizavimo;

4.12. numato, kaip, esant poreikiui, dalį ugdymo proceso organizuoti nuotoliniu mokymo būdu ir dalį grupinio mokymosi forma kasdieniu mokymo proceso organizavimo būdu;

4.13. atskirų dalykų (arba dalyko dalies) mokymuisi gali perskirstyti klases ir sudaryti laikinąsias grupes iš paralelių klasių mokinių arba sujungdama ne daugiau nei dviejų gretimų klasių mokinius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kėdainių šviesiosios gimnazijos 2022–2023

mokslo metų pagrindinio ir vidurinio

ugdymo programų ugdymo plano 2 priedas

**KĖDAINIŲ ŠVIESIOJI GIMNAZIJA**

**I klasių 2022–2023 m. m. valandų paskirstymo lentelė**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ugdymo sritys** | | **Dalykai** | **BUP** | **1a** | **1b** | **1c** | **1d** | **1e** | **Iš viso** |
| **Dorinis ugdymas** | | **Etika** | **2** | **37(1)** | **37(1)** |  | **37(1)** | **37(1)** | **148 (4)** |
| **Tikyba** |  |  |  | **37(1)** |  | **37(1)** | **74 (2)** |
| **Kalbos** | | **Lietuvių kalba ir literatūra** | **9** | **166,5 (4,5)** | **166,5 (4,5)** | **166,5 (4,5)** | **166,5 (4,5)** | **166,5 (4,5)** | **832,5 (22,5)** |
| **Užsienio kalba (anglų)** | **6** | **111 (3)/111 (3)** | **111 (3)/111 (3)** | **111 (3)/111 (3)** | **111 (3)/111 (3)** | **111 (3)/111 (3)** | **1110 (30)** |
| **Užsienio kalba (rusų)** | **4** | **74 (2)** | **74 (2)** | **74 (2)/74(2)** | **74 (2)/74(2)** | **74 (2)** | **518 (14)** |
| **Užsienio kalba (vokiečių)** | **4** | **74(2)\*** | **74(2)** |  |  | **74 (2)\*** | **148 (4)** |
| **Matematika ir informacinės technologijos** | | **Matematika** | **7** | **148 (4)** | **148 (4)** | **148 (4)** | **148 (4)** | **148 (4)** | **740 (20)** |
| **Informacinės technologijos** | **2** | **37 (1)/37 (1)** | **37 (1)/37 (1)** | **37 (1)/37 (1)** | **37 (1)/37 (1)** | **37 (1)/37 (1)** | **370 (10)** |
| **Gamtamokslinis ugdymas** | | **Biologija** | **3** | **74 (2)** | **74 (2)** | **74 (2)** | **74 (2)** | **74 (2)** | **370 (10)** |
| **Fizika** | **4** | **74 (2)** | **74 (2)** | **74 (2)** | **74 (2)** | **74 (2)** | **370 (10)** |
| **Chemija** | **4** | **74 (2)** | **74 (2)** | **74 (2)** | **74 (2)** | **74 (2)** | **370 (10)** |
| **Socialinis ugdymas** | | **Istorija** | **4** | **74 (2)** | **74 (2)** | **74 (2)** | **74 (2)** | **74 (2)** | **370 (10)** |
| **Pilietiškumo pagrindai** | **2** | **37 (1)** | **37 (1)** | **37 (1)** | **37 (1)** | **37 (1)** | **185 (5)** |
| **Socialinė-pilietinė veikla\*** |  |  |  |  |  |  | **10\*** |
| **Geografija** | **3** | **74 (2)** | **74 (2)** | **74 (2)** | **74 (2)** | **74 (2)** | **370 (10)** |
| **Ekonomika ir verslumas** | **1** |  |  |  |  |  |  |
| **Meninis ugdymas** | | **Dailė** | **2** | **37 (1)** | **37 (1)** | **37 (1)** | **37 (1)** | **37 (1)** | **185 (5)** |
| **Muzika** | **2** | **37 (1)** | **37 (1)** | **37 (1)** | **37 (1)** | **37 (1)** | **185 (5)** |
| **Technologijos, fizinis ugdymas, žmogaus sauga** | | **Technologijos (biotechnologijos)** | **2,5** | **37 (1)/18,5(0,5)** | **37 (1)/18,5(0,5)** | **37 (1)/18,5(0,5)** | **37 (1)/18,5(0,5)** | **37 (1)/18,5(0,5)** | **277,5 (7,5)** |
| **Fizinis ugdymas** | **4** | **74 (2)** | **74 (2)** | **74 (2)** | **74 (2)** | **74 (2)** | **370 (10)** |
| **Žmogaus sauga** | **0,5** | **18,5 (0,5)** | **18,5 (0,5)** | **18,5 (0,5)** | **18,5 (0,5)** | **18,5 (0,5)** | **92,5 (2,5)** |
| **Porei**  **kiams ten**  **kinti, mokymosi pagal**  **bai teikti** | **Daly**  **kų modu**  **liai** | ***Lietuvių kalbos ir literatūros*** | **14** | **18,5 (0,5)** | **18,5 (0,5)** | **18,5 (0,5)** | **18,5 (0,5)** | **18,5 (0,5)** | ***92,5 (2,5)*** |
| ***Matematikos*** | **18,5 (0,5)** | **18,5 (0,5)** | **18,5 (0,5)** | **18,5 (0,5)** | **18,5 (0,5)** | **92,5 (2,5)** |
| **Pasi**  **ren**  **kamie**  **ji daly**  **kai** | ***„Sveikatos ir lytiškumo ugdymas“*** | **37 (1)** | **37 (1)** | **37 (1)** | **37 (1)** | **37 (1)** | **185 (5)** |
| **Konsultacijos/ projektai** | | **814 (22)** | | | | | **814 (22)** |
| **Pažintinė ir kultūrinė veikla** | | |  |  |
| **Minimalus pamokų skaičius klasei** | | |  | ***1184 (32)*** | ***1184 (32)*** | ***1184 (32)*** | ***1184 (32)*** | ***1184 (32)*** | ***5920 (160)*** |
| **Maksimalus pamokų skaičius klasei** | | |  | ***1258 (34)*** | ***1258 (34)*** | ***1258 (34)*** | ***1258 (34)*** | ***1258 (34)*** | ***6290 (170)*** |
| **Laikinųjų grupių sudarymas/ klasių dalybai** | | |  | ***314,5 (8,5)*** | ***314,5 (8,5)*** | ***314,5 (8,5)*** | ***314,5 (8,5)*** | ***277,5 (7,5)*** | ***1535,5 (41,5)*** |
| **Konsultacijos/poreikiai** | | |  | ***162,8 (4,4)*** | ***162,8 (4,4)*** | ***162,8 (4,4)*** | ***162,8 (4,4)*** | ***162,8 (4,4)*** | ***814 (22)*** |
| **Neformalusis vaikų švietimas** | | | **5** | ***74 (2)*** | ***74 (2)*** | ***74 (2)*** | ***74 (2)*** | ***74 (2)*** | ***370 (10)*** |
| **Iš viso** | | |  | ***1735,3 (46,9)*** | ***1735,3 (46,9)*** | ***1735,3 (46,9)*** | ***1735,3 (46,9)*** | ***1698,3 (45,9)*** | ***8639,5 (233,5)*** |

**KĖDAINIŲ ŠVIESIOJI GIMNAZIJA**

**II klasių 2022–2023 m. m. valandų paskirstymo lentelė**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Ugdymo sritys** | | **Dalykai** | **2a** | **2b** | **2c** | **2d** | **2e** | **Iš viso** |
| **Dorinis ugdymas** | | **Etika** | **37 (1)** |  | **37 (1)** | **37 (1)** | **37 (1)** | **148 (4)** |
| **Tikyba** |  | **37 (1)** |  |  |  | **37 (1)** |
| **Kalbos** | | **Lietuvių kalba ir literatūra** | **166,5 (4,5)** | **166,5 (4,5)** | **166,5 (4,5)** | **166,5 (4,5)/**  **166,5 (4,5)** | **166,5 (4,5)** | **999 (27)** |
| **Užsienio kalba (anglų)** | **111 (3)/111 (3)** | **111 (3)/111 (3)** | **111 (3)/111 (3)** | **111 (3)/111 (3)** | **111 (3)/111 (3)** | **1110 (30)** |
| **Užsienio kalba (rusų)** | **74 (2)/74 (2)** | **74 (2)** | **74 (2)** | **74 (2)** | **74 (2)** | **444 (12)** |
| **Užsienio kalba (vokiečių)** |  | **74 (2)\*** | **74 (2)** | **74 (2)\*** | **74 (2)** | **222 (6)** |
| **Matematika ir informacinės technologijos** | | **Matematika** | **148 (4)** | **148 (4)** | **148 (4)** | **148 (4)** | **148 (4)** | **740 (20)** |
| **Informacinės technologijos** | **37 (1)/37 (1)** | **37 (1)/37 (1)** | **37 (1)/37 (1)** | **37 (1)/37 (1)** | **37 (1)/37 (1)** | **370 (10)** |
| **Gamtamokslinis ugdymas** | | **Biologija** | **37 (1)** | **37 (1)** | **37 (1)** | **37 (1)** | **37 (1)** | **185 (5)** |
| **Fizika** | **74 (2)** | **74 (2)** | **74 (2)** | **74 (2)** | **74 (2)** | **370 (10)** |
| **Chemija** | **74 (2)** | **74 (2)** | **74 (2)** | **74 (2)** | **74 (2)** | **370 (10)** |
| **Socialinis ugdymas** | | **Istorija** | **74 (2)** | **74 (2)** | **74 (2)** | **74 (2)** | **74 (2)** | **370 (10)** |
| **Pilietiškumo pagrindai** | **37 (1)** | **37 (1)** | **37 (1)** | **37 (1)** | **37 (1)** | **185 (5)** |
| **Socialinė-pilietinė veikla\*** |  |  |  |  |  | **10\*** |
| **Geografija** | **37 (1)** | **37 (1)** | **37 (1)** | **37 (1)** | **37 (1)** | **185 (5)** |
| **Ekonomika ir verslumas** | **37 (1)** | **37 (1)** | **37 (1)** | **37 (1)** | **37 (1)** | **185 (5)** |
| **Meninis ugdymas** | | **Dailė** | **37 (1)** | **37 (1)** | **37 (1)** | **37 (1)** | **37 (1)** | **185 (5)** |
| **Muzika** | **37 (1)** | **37 (1)** | **37 (1)** | **37 (1)** | **37 (1)** | **185 (5)** |
| **Technologijos, fizinis ugdymas, žmogaus sauga** | | **Technologijos (biotechnologijos)** | **18,5 (0,5)/55,5 (1,5)** | **18,5 (0,5)/37 (1)** | **18,5 (0,5)/55,5 (1,5)** | **18,5 (0,5)/55,5**  **(1,5)** | **18,5 (0,5)/55,5 (1,5)** | **351,5 (9,5)** |
| **Fizinis ugdymas** | **74 (2)** | **74 (2)** | **74 (2)** | **74 (2)** | **74 (2)** | **370 (10)** |
| **Porei**  **kiams ten**  **kinti, mokymosi pagal**  **bai teikti** | **Dalykų moduliai** | ***Lietuvių kalbos ir literatūros*** | **18,5 (0,5)** | **18,5 (0,5)** | **18,5 (0,5)** | **18,5 (0,5)/**  **18,5 (0,5)** | **18,5 (0,5)** | ***111 (3)*** |
| ***Matematikos*** | **37 (1)** | **37 (1)** | **37 (1)** | **37 (1)** | **37 (1)** | ***185 (5)*** |
| ***Anglų kalbos*** | **18,5 (0,5)/18,5 (0,5)** | **18,5 (0,5)/18,5 (0,5)** | **18,5 (0,5)/18,5 (0,5)** | **18,5 (0,5)/18,5 (0,5)** | **18,5 (0,5)/18,5 (0,5)** | ***185 (5)*** |
| **Konsultacijos/ projektai** | | ***962 (26)*** | | | | | ***962 (26)*** |
| **Pažintinė ir kultūrinė veikla** | | |
| **Minimalus pamokų skaičius klasei** | | | ***1147 (31)*** | ***1147 (31)*** | ***1147 (31)*** | ***1147 (31)*** | ***1147 (31)*** | ***5735 (155)*** |
| **Maksimalus pamokų sk. klasei** | | | ***1221 (33)*** | ***1221 (33)*** | ***1221 (33)*** | ***1221 (33)*** | ***1221 (33)*** | ***6105 (165)*** |
| **Klasių dalijimas/laikinųjų grupių sudarymas** | | | ***333 (9)*** | ***296 (8)*** | ***333 (9)*** | ***444 (12)*** | ***333 (9)*** | ***1739 (47)*** |
| **Konsultacijos/poreikiai** | | | ***192,4 (5,2)*** | ***192,4 (5,2)*** | ***192,4 (5,2)*** | ***192,4 (5,2)*** | ***192,4 (5,2)*** | ***962 (26)*** |
| **Neformalusis vaikų švietimas** | | | ***74 (2)*** | ***74 (2)*** | ***74 (2)*** | ***74 (2)*** | ***74 (2)*** | ***370 (10)*** |
| **Iš viso** | | | ***1746,4 (47,2)*** | ***1709,4 (46,2)*** | ***1746,4 (47,2)*** | ***1857,4 (50,2)*** | ***1746,4 (47,2)*** | ***8806 (238)*** |